Muntaner 750 « CATàleg\nQuan seré gran Inauguració màgica\nTot un personatge de l’època en Ramón Muntaner, cavaller que per sort va viure fins als 71 anys, la qual cosa li va permetre escriure la crònica d’allò que li va tocar viure.\nNo envejo res de la seva vida perquè va ser una època molt convulsa, tot i que plena de viatges no deixaven de ser viatges de guerra; però cal reconèixer que va conèixer personatges il•lustres.\n19.17 h #\nL’any 1285, als vint anys, les tropes franceses van destruir i cremar Peralada i la seva casa. A partir d’aquell moment comença una vida que el va portar a viatjar i ocupar diversos càrrecs. Va acompanyar Roger de Llúria en la conquesta de Menorca (1286-1287), va esdevenir ciutadà de Mallorca (1287-1300), va anar a Sicília a defensar Messina (1301) i es va embarcar cap a Orient amb l’expedició de Roger de Flor (1302). Entre 1309 i 1315 va ser governador de l’illa de Djerba, al nord d’Àfrica.\nL’any 1331 es va casar a València i va tenir dos fills i una filla. Més endavant es va retirar a València\n20.32 h #\nAquest il.lustre personatge de l’època medieval que va morir als 71anys,va ser militar de la Corona catalano-aragonesa,i va escriure la seva Crònica en primera persona, amb un estil senzill sense molta retòrica,i en tan sols uns tres anys.\nCarregada de dades històriques, la Crònica de Ramon Muntaner és un element imprescindible per analitzar aquest període de la història de la Corona catalano-aragonesa.\nVa viure durant la seva vida a Peralada ,on va néixer,Menorca,Mallorca,Sicília,D’jerba, València,i a Eivissa,on va morir.\nEns parla de 5 reis en el transcurs de la seva vida,que són:\nJaume I el Conqueridor 1207\nPere II 1276\nAlfons II el Franc 1286\nJaume II el Just 1291\ni Alfons III el Benigne 1328.\n20.34 h #\nRamon Muntaner va ser sense dubte un gran soldat, pot ser obligat per la situació familiar.\nPenso que va ser igual de rellevant, que va ocupar càrrecs on la intel•ligència era més important, i prou seny per escriure la crònica per la posteritat.\nRamon Muntaner va ser un home que va presenciar a l’edat de sis anys, a l’any 1271, la reunió al feu del seu pare entre Jaume I d’Aragó i el seu gendre Alfons X de Castella i al seva filla Violant d’Aragó.\nPenso que ja de ben petit ja començava a estar envoltat de gent important de l’època.\nVa escriure la seva Crònica, que comprèn des de la concessió de Jaume I El Conqueridor (1207) fins a la coronació d’Alfons IV d’Aragó (1328).\nCom que Ramon Muntaner era soldat, algunes de les parts que descriu a la seva Crònica, les havia viscut i per això estan escrites amb primera persona.\nI2 VGN PEPE\n9.16 h #\nEl Ramon Montaner ha sigut un descobriment per a mi perque finalment he sabut que és molt mes que un carrer de Barcelona. En una primera ullada de la seva vida m´ha impresionat la seva edat quan va morir, 71 anys, en els segles XIII i XIV! Va tenir una vida molt intensa peró no li envejo excepte per el seu ús del català…\nEl cinc reis evocats per el Ramon Montaner van ser Jaume el Conqueridor (1213-1276), Pere II el Gran (1276-1285), Alfons II el Franc o el Liberal (1285-1291), Jaume II el JUst (1285-1327) i Alfons III el Benigne (1327-1336).\nEl Ramon Montaner visqué a Peralada (on va naixer), Menorca, Mallorca, Sicília (Messina), l´illa de Djerba al nord d´Àfrica on va ser governador, València (on va fer de jurat), Xirivella (on va prometer-se amb la Valençona) i Eivissa (on va morir).\nQuan he llegit la vida de Ramon Muntaner, m’ha semblat que aquest home va saber aprofitar les seva vida, explicant coses que havia viscut durant la seva vida.\nEnvejo tota la trajectoria que ha tingut i el aprofitament per poder transmetreu-ho a la seva Cronica.\n10.39 h #\nDestacaria de Ramon Muntaner el seu patriotisme a la seva terra natal. Això fa que a la seva crònica hagi una part de novel·la, es a dir inventada, però que no treu que s’acosta a la realitat.\nUn home que va viatjar molt a la vegada que va lluitar a les guerres. Això li va donar una visió que el va ajudar molt a crear la seva crònica que va fer només en tres anys. Una gran constància\n11.25 h #\nEstic sorpresa de la quantitat de coses que va arribar a fer aquet home en la seva vida,encara que curta: una persona que va estimar el seu país i el va defensar al costat dels seus reis.\nEls reis mencionats per Ramon Muntaner son Jaume I, Alfons II, Jaume II, Pere II i finalment Alfons III.\nLes ciutats on va viure van ser Perelada on va néixer, als 10 anys va anar a París i posteriorment a Valencia, Menorca, Mallorca, Messina a (Sicília), Illa de Ajerba, Perpinyà i finalment on va morir Eivissa.\nRamon Muntaner,un personatge molt patriotiste que va estimar molt la seva terra natal.\nVa escriure la seva crónica en tant sols tres anys i va arribar a coneixer a cinc reis.\nUn Caballer amb una vida carregada de historia.\n12.42 h #\nLa vida de Ramon Montaner la coneixem per la seva obra. La seva crònica va ser escrita en primera persona. Li va tocar viure una època molt complexa, fill d’una família aristocratica, va tenir durant tota la seva vida una relació molt directa amb reis i governants del regne. En aquesta època, la corona catalano-aragonesa es va expandir pel mediterrani, conquistant Menorca i arribant a auxiliar el emperador de Bizanci, amb el famós exèrcit d’infanteria lleugera format per mercenaris aragonesos i catalans, anomenats almogàvers.\nAmb una vida molt intensa,va morir als 71 anys, va voler plasmar la seva crònica en la llengua parlada pel poble. Gràcies a ell, coneixem les complexitats polítiques dels últims segles de l’edat mitjana.\n13.11 h #\nMolt interessant i molt apasionante la vida de Ramon Muntaner, va fer moltes coses, va conèixer a molta gent poderosa i que son personatges històrics.. Va ser un gran home, soldat i cronista ja que gràcias a ell podem conèixer moltes coses de la seva vida en aquest anys en què no s’assembla gens als d’ara. Conèixer a tres grans reis Jaume I, Alfons II, Jaume II, Pere II i Alfons II demostra l’important que també va a ser Ramon Muntaner. Va néixer a Peralada població que després va ser destruïda i va viure a Paris, Valéncia, Menorca, Messina ( Sícilia ) , Illa Ajerba i Perpinyà i que va morir a Eivissa és sincerament increïble. M’hagués agradat conèixer-lo.\n13.37 h #\nM’ha fet pensar en el seu estatus familiar, aprofitant el seu entorn per créixer, formant-se com cronista, polític i militar, senzill i realista.Davant els fets que li van tocar viure,va viatjar molt ocupant diversos càrrecs.\nEntre s.XIII i XIV var esdevenir ciutadà de Mallorca i ciutadà València, lloc on es va casar i van tenir descendència dos fills i una filla.Quant es retirar als anys seixanta pensa en les seves memòries.\nEn el període que va del 1208 fins el 1328 relata els regnats dels monarques que var conèixer personalment :\nPere el Gran, Alfons el Franc, Jaume II , Alfons el Benigne, així com dels reis coetanis de Mallorca i Sicília.\n13.51 h #\nRamon Muntaner va ser un súbdit fidel als seus reis i una persona molt compromesa amb la nació catalana.\nVa escriure la seva crónica en primera persona i en determinats moments es converteix en un més dels protagonistas de la narració.\nCrec que va tenir una vida molt viscuda i emocionant qué segur el va fer sentir-se molt reconegut per els seus reis i els llocs on va viure.\nNo li envejo la seva vida malgrat ser molt interessant.\n15.18 h #\nQuin personatge aquest home!\nQue vida més intensa va portar.\nÉs molt d’agrair que ens deixés la seva crònica per tenir constància de fets històrics tan rellevants.\nPerò no envejo ni el moment tan dolorós que va viure en cremar-se la seva ciutat natal ni el fet de ser soldat.\nRamon Montaner,un gran personatge de l’época medieval. Gran soldat ,lluitador de la guerra , va conèixer molts personatges il-lustres i va escriture alló que li va tocar viure.\nEstimava molt la selva terra natal.\nEls cins reís de la corona d’Aragó : Jaume I el conqueridor, Pere II, Alfons II el Franc, Jaume II el Just, i Alfons III el Benigne.\nVa néixer a Perelada : i viure a Menorca , Mallorca , Sicilia , D’jerba i Valéncia i va morir als 71 anys a Eivissa.\nEns hem après de memòria les proeses que va veure i viure Ramon Muntaner!\nQuan en parlàvem l’altre dia a l’aula, ens va aparèixer el dubte de quines eren les llengües oficials de la Corona d’Aragó. I, finalment, el Javier va fer diana: llatí, català i aragonès.\nEn trobareu més informació aquí: https://ca.wikipedia.org/wiki/Corona_d%27Arag%C3%B3\n16.36 h #\nGràcies a persones com el Ramón Montaner, a día d´avui, podem tenir constancia de la historia.\nVa tenir la sort de coneixer als reis, Jaume el Conqueridor, Pere II, el Gran, Alfons II el Franc, Jaume II el Just i Alfons III, el Benigne.\nTambé va poguer coneixer diferents cultures, gracies a que va viure a difrents llocs com, Peralada, Mallorca,Sicilia,D´ejerba, Valencia i Eivissa\n19.26 h #\nHola companys, hola profesora,\nDesafortunadament avui no podria venir a l’aula però us deixo aquí el meu comentari com a gest de presència.\nEl personatge del Ramon Muntaner em sembla sincerament molt ordinari ja que avui com al segle XIV els soldats són els escriptors de la història dels homes. Evidentment no li envejo cap episodi de la seva vida ja que en la meva no estic d’acord amb la guerra.\nFins una altre tothom,\n18.21 h #\nLa vida de Ramon Muntaner ens transporta a la història d’els nostres avantpassats, i gràcies a ell ara podem llegir les seves cròniques de l’historia cavalleresques.\nAl llarg de la seva vida va poder compartir els seus relats en diferents reis:\nALFONS II EL JUST\nALFONS III EL BENIGUE\nTambé va poder recórrer per diferents pobles i cultures això li va donar la riquesa de poder escriure.\nEls pobles varen ser Peralada, Menorca, Mallorca, Sicília, L’illa de Ojerba, Valencià, Xirvellà i Eivissa.\nS1 RI Monica\nLa veritat, es que després d’escoltar i veure la presentació de les cróniques d’aquest personatge, tinc ganes de llegir-les. Llàstima que em tira cap a enrera els 300 capítols!. Existeix la versió de butxaca??\n11.01 h #\nHi ha una versió reduïda i adaptada al català actual que potser t’interessa: “Ramon Muntaner, L’expedició dels catalans a Orient”, versió de Jordi Llavina Col·lecció Tast de Clàssics, editorial Fundació Carulla. És una part de la crònica, però ja t’ajudarà a fer-te una idea de les aventures d’aquella època.\nPersonatge genial i per a mi envejat, ja que va viure molt be i va viatjar per tota la Mediterrania sempre en primera linea, ningú pot cuestionar que estava ben informat.\nNo entro en discussió en els fets, seria una altre debat per a mi rebutjat al cent per cent,fets que continuen passat avui dia, sembla que no aprenent.\nMolt interessant i molt didàctica la classe avui. Entre tots hem conegut millor a Ramon Muntaner . La seva obra, Crònica és molt important per entendre tot el que va passar en aquesta època.\nS1 RI Carles\n10.52 h #\nAvui en dia, que tant es parla de drets humans, costa d’entendre que les guerres, les invasions, els saquejos i tota mena de sotmetiments aconseguits amb la força de les armes, fossin considerats com accions glorioses i, encara sobta més, que moltes vegades es digués que eren accions fetes en nom de Déu. Realment no hem avançat gaire en aquest sentit.\nEl que em sembla realment meritori de Ramon Muntaner és la seva Crònica, la qual ens permet conèixer el tarannà dels poderosos d’aquella època, que no és massa diferent del tarannà dels poderosos actuals.\n15.56 h #\nHen sembla una persona molt interéssant, per l ‘época, ja que va viure fins als 71, que per l ‘época hern molts. Axi í mateix les seves cròniques les escribia en primera persona perquè les vivia.\n16.45 h #\nRamon Muntaner en senbla un home polifacétic,ja que va ser politic,militar i cronista.També un personatge amb una gran habilitat narrativa ja que relata la históriade la Corona d’Aragoni ambuna dosisd´invenció que supera la realitat\nS1 RI Sunsi\nMolt interessat la vida de Ramon Muntaner, un home avançat a la seva época.Que va servir a la Corona d’Aragó amb fidelitat. Un cop retirat , va decidir que havia de narrar la seva vida.Les seves quatre cròniques destil·len patriotisme, i fervor monàrquic.\n22.17 h #\nCrec que Ramon Muntaner va ser una persona avançada a la seva època. Va ser “correponsal de guerra”, va escriure en tres anys la Crònica de la seva vida, com a soldat, amb un estil senzill, i en primera persona.\nM’agrada saber de primera mà les dades històriques que són necessàries per entendre la història de la Corona d’Aragó, i així saber més de la història de Catalunya.\nvirtuts VL I3\n23.20 h #\nRamon Muntaner, un català nascut a l´època medieval, cronista\npolític i militar. El coneixem per la seva crònica que va ser escri-\nta en primera persona, gràcies a la seva condició de soldat.\nCarregada de dades històriques, aquest llibre s´ha convertit en\nun element imprescindible per analitzar aquell periode.\nEnvejo la seva vida tant prolífica\n9.41 h #\nNomés amb el fet de viure tants anys en aquella època, ja diu molt, de l’excepcionalitat del personatge. Tot i que exagerava els fets portant-los al seu terreny, acompanyats de l’ Èpica i la Llegenda, el seu llegat escrit és un fidel testimoni de la importancia que ha tingut el poble català a la historia.\nSU RI Montse N.\n9.58 h #\nCrec que Ramon Muntaner va ser un cronista únic, perquè d’una part va participar en batalles i de l’altra va escriure en primera persona les seves experiències i memòries d’aquestes batalles.Tot i que ens consta ja desde l’Edat Medieval i més enllà fer les coses d’una altra manera que no sigui amb la violència.\nAquest home és una joia a la història catalanoaragonesa, per això, està molt bé que aquest any que fa 750 anys del seu naixement es recordi en diferentes actes.\nJUMI VL I3\nNomés el fet de viure tants anys en aquella època, ja diu molt, de l’excepcionalitat del personatge. Tot i que exagerava els fets portant-los al seu terreny, acompanyats de l’ Èpica i la Llegenda, el seu llegat escrit és un fidel testimoni de la importancia que ha tingut el poble català a la historia.\nRosa Maria I3 VP\nMolt interessant la vida d en Ramon Muntaner i poder veure i llegir el català d aquella época\nI3 Anna M\n13.54 h #\nL’obra de Ramon Muntaner és molt interesant perquè va ser escrita en primera persona mentres l ‘autor relatava la història del seu temps.\nPer això va destacar “La Crónica de Muntaner”, perquè glorificava episodis excepcionals que considerava dignes de ser recordats.


Un Llevant solvent guanya l'Almeria amb gols de Vezo i Rochina (2-0) - À Punt\nUn Llevant solvent guanya l'Almeria amb gols de Vezo i Rochina (2-0)\nL'equip suma la segona victòria de la pretemporada amb més efectivitat que joc.\nVÍDEO | Un Llevant solvent guanya l\_'Almeria amb gols de Vezo i Rochina (2-0)\n25 de juliol 2019 - 23:38\nEl Llevant ha sumat el segon triomf de la pretemporada i ho ha fet d'una forma solvent contra l'Almeria, equip de més entitat que el de dimarts en el segon partit disputat al Pinatar Arena de San Pedro, a Múrcia. Ha sigut un assaig amb més fonament en què Paco López ha començat a perfilar el seu equip que, a pesar de la forta calor i del cansament acumulat en aquesta fase de preparació, s'ha mostrat superior i vertical. L'equip jugarà el pròxim partit dissabte contra el Cartagena, també a la localitat murciana. Cal destacar la presència del jove del filial Álex Cantero, que s'ha incorporat a l'equip i ha debutat amb el primer equip.\nPaco López ha disposat un onze inicial que ben bé podria ser el titular en l'inici del campionat, el diumenge 19 d'agost a Vitòria, amb tan sols dos dels nous jugadors: Sergio León en la punta de l'atac i Jorge Miramón en el lateral dret. Aitor en la porteria, Rubén Vezo i Sergio Postigo centrals, Toño i Miramón laterals. El tècnic ha optat pel 1-4-3-3, el nou sistema que ha assajat aquesta pretemporada, amb Vukcevic, Campaña i Bardhi en el mig del camp, i Morales, Hernani i Sergio León en l'atac.\nBon començament del Llevant. Primer, xilena d'Hernani que se'n va fora per poc. Poc després, Sergio León assisteix Morales, que, a porta buida, no marca. I al cap de huit minuts, Rubén Vezo, de cap, ha marcat després d'una falta llançada per Enis Bardhi. Després del gol, poca cosa més del Llevant, que ha anat a menys fins al descans i no ha creat més perill. Sí l'Almeria, que ha començat a crear perill; la pitjor, una ocasió de Simón, que ha guanyat la defensa, però ha llançat massa encreuat.\nEn la segona part, Paco López ha posat un onze totalment diferent, com ha fet en tots els partits fins ara, això sí, amb un altre sistema. Només han repetit dos futbolistes: el porter Aitor Fernández, que ha jugat tot el partit, i Sergio León, que ha acompanyat Roger Martí, jugant amb dues puntes i quatre migcampistes, un d'ells Ivi López, a qui el de Silla torna a donar altra oportunitat. Esteban Saveljich, pròxim a concretar la seua cessió (el Rayo Vallecano és el millor posicionat), no ha participat. Tampoc el lateral Antonio Luna i el migcampista Sanjin Prcic.\nNomés començar la segona part, el jugador de l'Almeria Yanis ha enviat un baló al pal des de la frontal, amb Aitor ja batut. Després ha sigut Corpas, que no ha resolt un mà a mà amb Aitor. Dificultats defensives de l'equip en la segona part, amb un mig del camp en què només el jove Fran Manzanara té un perfil més defensiu. Cal destacar el jove Álex Cantero, el jugador del filial cridat per Paco López a la concentració de l'equip i que ja va debutar la temporada passada en un amistós contra l'Extremadura. Cantero ha participat amb una doble combinació amb Rubén Rochina, que ha marcat un golàs a deu minuts del final.


Empreses de serveis ambientals i biodiversitat mostren la seva preocupació per la situació de les Salines del Delta ~ EbreDigital.cat\nBiòlegs, empreses de serveis mediambientals i biodiversitat i l’empresa que gestiona les Salines de la Trinitat, Infosa, alerten en un comunicat que “si no es pot continuar l’activitat salinera es posarà en perill l’existència dels flamencs al Delta de l’Ebre, una de les zones de cria més importants de la Mediterrània”. També expliquen que els flamencs i la resta d’ocells que viuen a la Punta de la Banya “depenen en gran part de les zones humides generades per l’activitat salinera, ja que l’alta densitat de sal afavoreix la proliferació d’algues i microorganismes, en especial de les artèmies que són la font principal d’aliment dels ocells”.\nInfosa ha volgut recorda que, “amb els seus propis mitjans” i la Direcció General de Costes de l’Estat, han “aconseguit restaurar el Trabucador amb esforços majúsculs durant els darrers mesos, tot i que no deixa de ser una solució provisional. La gran amenaça dels temporals que puguin arribar aquesta tardor, fa que aquests esforços i els diners invertits siguin del tot insuficients per assegurar el futur d’aquest indret únic de nidificació d’aus a la Mediterrània”.\nBiòlegs i empreses de serveis mediambientals i biodiversitat han manifestat recentment que és “imperatiu” que les administracions facin un treball de vigilància i manteniment a la zona emprant dragues o mitjans similars que vetllin per la consolidació de la barra. “S’ha de poder preservar l’estabilitat del Trabucador i garantir l’accés per carretera o ans al contrari, l’activitat salinera deixarà de ser possible. En conseqüència, tota la zona s’assecaria, deixant de ser favorable per a multitud d’ocells aquàtics, entre ells els flamencs”.\nEmpreses de caràcter mediambiental com Limonium – Societat d’actuacions ambientals, Daurica – Serveis ambientals i de biodiversitat i Audouin Birding Tours – Empresa d’activitats ambientals, han donat suport explícit a les mesures proposades per Infosa, donat el seu respecte a l’entorn i la biodiversitat de la zona.\nInfosa s’ha compromès a revegetar tot l’istme del Trabucador amb la creació de comunitats de vegetació halòfila i psammòfila que contribueixin a la fixació de la sorra i un posterior manteniment, “si aquestes dragues són contractades”. L’empresa gestora de les Salines de la Trinitat també ha remarcat: “Gran part, aquesta decisió i responsabilitat de revegetació i manteniment amb dragues recau en el Departament de Territori i Sostenibilitat de la Generalitat de Catalunya, el Parc Natural (Departament de Territori i Sostenibilitat)) i la delegació de Costes de Tarragona, a qui demanem responsabilitat a l’hora d’afrontar el problema”.


Cine teatre Jardí - Viquipèdia, l'enciclopèdia lliure\nteatre noucentista de Figueres\n(S'ha redirigit des de: Teatre El Jardí (Figueres))\nEl Cine teatre Jardí és un edifici catalogat com a monument del municipi de Figueres (Alt Empordà) protegit com a bé cultural d'interès local. Va ser construït l’any 1914 segons el projecte de l’arquitecte Llorenç Ros i Costa. Actualment és la seu del «Teatre Municipal 'El Jardí'», equipament cultural que, amb un aforament de 919 localitats més una llotja per a persones amb discapacitat, acull una variada programació de teatre, música, dansa, circ i altres disciplines artístiques.\nLlorenç Ros i Costa\nPl. Josep Pla. Figueres (Alt Empordà)\n42° 15′ 55″ N, 2° 57′ 43″ E / 42.265334°N,2.961966°E / 42.265334; 2.961966Coord.: 42° 15′ 55″ N, 2° 57′ 43″ E / 42.265334°N,2.961966°E / 42.265334; 2.961966\nEdifici situat al centre històric de la ciutat, a la plaça Josep Pla, prop de la Rambla. La façana principal és un conjunt sobresortint de l'edifici compost en vertical per dos cossos laterals i un cos central. A nivell de la planta baixa dóna lloc a una entrada de 3 portals avançats lleugerament sobre la façana. En el primer pis, el cos central retrocedeix creant una terrassa de tres finestrals allindanats, amb inscripcions ceràmiques. La terrassa presenta una barana amb balustrada seguida. Per sobre d'aquesta primera planta hi ha un registre al llarg de tota la façana amb motius ornamentals en mosaic, en quadrats per decoracions aplicades escultòriques, motius florals i animalístics. Al damunt i emmarcat per dues cornises, tot un registre on es repeteix el motiu d'un doble ull de bou ovalat, emmarcats per decoració floral escultòrica. Culminat per terrassa amb barana d'obra que repeteix una forma semicircular separat per pinacles de tema floral. A la part superior dues cúpules laterals recobertes en ceràmica.\nJuliol 1914, inauguració del Cinema de Pau Pagès, a l'Horta Gayolà -actual emplaçament- a l'aire lliure. Al setembre era aprovat el projecte per un edifici de cinema cobert, més gran que el ja existent d'en Miquel Cusí.\nA Wikimedia Commons hi ha contingut multimèdia relatiu a: Cine teatre Jardí\n↑ 1,0 1,1 «Teatre Municipal El Jardí». Equipaments culturals. Ajuntament de Figueres. [Consulta: 6 gener 2019].\n↑ 2,0 2,1 «Cine Teatre Jardí». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 6 gener 2019].\nObtingut de «https://ca.wikipedia.org/w/index.php?title=Cine_teatre_Jardí&oldid=21948005»\nDarrera modificació: 7 set 2019 a les 09:02


Butlletí 2008 | Club de Mar del Port Olimpic\nLa junta del Club de Mar del Port Olímpic us desitja\nunes Bones Festes i els millors vents per l’any 2009\nJa podeu demanar la vostra llicència pel any 2009.\nCom l’any passat tenim preparat un formulari a la pàgina web, per omplir les vostres dades i el tipus de llicència que demaneu.\nPer que el club faci la tramitació cal que ingresseu l’import de la llicència sol·licitada a la compte del club, indicant clarament qui fa l’ingrés i per quin tipus de llicència.\nEl termini per fer la sol·licitud finalitzarà el 20 de gener del 2009.\nAdjuntem també l’anunci de la regata de Reis que organitza el RCMB.\nCom veureu, la inscripció es gratuïta pels socis del CMPO.\nAquest cap de setmana tenim la regata de Nadal:\nAdjuntem l’Anunci de Regata i el full d’inscripcions per a la regata de Nadal.\nSi es possible envieu les inscripcions per fax o email abans de dissabte, per preparar les llistes de participants, i inscriviu el vaixell a la pissarra.\nEl dia 14, farem un dinar desprès de la regata a La Fonda del Port Olimpic, (pot apuntar-se qui vulgui encara que no faci la regata), i en acabar farem l’entrega de premis al mateix lloc. El dinar costarà 25 euros per persona.\nNecessitem saber quanta gent vol venir al dinar per fer la reserva.\nApunteu-vos al formulari que han preparat a la WEB\nUs esperem a tots, encara que faci fred!!!\nRegata desembre i Regata Nadal\nAquest mes tenim dues regates seguides:\n– El dia 7, al mig del pont la regata de desembre (l’any vinent l’avançarem una setmana, però aquest any no hem pogut).\n– El 13 i 14 la regata de Nadal.\nAdjuntem l’Anunci de Regata i el full d’inscripcions per la regata de Nadal.\nEl dia de 14, quan fem la entrega de premis, aprofitarem per fer una copa de cava amb tots els socis i amics que es vulguin apuntar, encara que no hagin participat a la regata.\nNecessitem voluntaris per treballar dissabte al matí\nAquest dissabte posarem la porta del nou lavabo del club. Ens calen uns voluntaris que ens donin un cop de ma.\nEstarem al panyol del club el dissabte 15 a partir de les 10 h.\nSi podeu venir truqueu al telèfon del club 656 899 960\nLliga Novembre i altres Regates\nAquest diumenge, si el temps ho permet farem la prova de novembre de la Lliga.\nAquest mes es farà la Regata Santiago Amat, organitzada pel RCMB el dia 16 de novembre, i el Campionat de Catalunya de Creuers a Arenys, els dies 22 i 23 de novembre\nAdjuntem l’anunci el full d’inscripció de les dues regates.\nEl diumenge com sempre us esperem a tots a partir de les 10 al panyol.\nRecordatori Regata Dona-Home\nEl proper diumenge farem la XII Regata Dona-Home del Club de Mar del Port Olïmpic.\nEl divendres a la tarde a aprtir de les 20:30 el comodor estarà al club per rebre inscripcions\nEl proper 19 d’octubre farem la XII Regata Dona-Home del Club de Mar del Port Olïmpic. Reserveu la data i prepareu tripulacions!!! Nomès un home i una dona.\nAdjuntem l’anunci de regata i el full d’inscripció\nSardinada, últims dies per apuntar-se\nUs recordem que el proper divendres farem el sopar de la “Sardinada”, o sigui el sopar que fem per retrobar-nos en començar la temporada.\nEL DIMARTS HEM DE DONAR LA LLISTA DE PERSONES QUE VINDRAN AL SOPAR. NO HE\nDEIXEU PER ULTIMA HORA!!!\nSerà al mateix lloc que l’any passat, al Restaurant La Fonda del Port Olímpic, Moll de Gregal 7, al mateix port Olímpic.\nHi ha un menú de 25 euros amb uns entrants, i uns segons plats a triar:\nCAL FER LA RESERVA A LA PÀGINA WEB O SI TENIU ALGUN PROBLEMA TRUQUEU AL CLUB\n656 899 960\nCom sempre aprofitarem per a repartir el trofeus de la XII Lliga del Port Olímpic.\nAdjuntem també una invitació a la festa de presentació del projecte de la nostra veïna de pantalà, Pilar Pasanau, que farà la travessa del Atlàntic en solitari amb la Minitransat.\nSardinada / 2 quota 2008\nCom ja vàrem anunciar a l’esmorzar de la prova de setembre, aquest any la “Sardinada”, o sigui el sopar que fem per retrobar-nos en començar la temporada, el farem el dia 3 d’octubre. Serà al mateix lloc que l’any passat, al Restaurant La Fonda del Port Olímpic, Moll de Gregal 7, al mateix port Olímpic.\nCal que reserveu plaça al formulari que hi ha la nostra WEB:\nPer últim recordar que en breu posarem al cobrament el rebut de la segona part de la quota del any 2008 (45 euros socis i 15 euros pels socis acompanyants). Si heu fet modificacions del compte on teniu domiciliat el cobrament, preguem ens aviseu per tal d’evitar retorns dels rebuts, amb els problemes de recàrrecs que ens fa La Caixa.\nCom cada Setembre comencem una nova Lliga.\nAquest any amb el Nou Reglament de Seguretat Marítima que afecta entre altres esdeveniments a les regates, estem obligats a controlar que tots els vaixells tinguin el Certificat de Navegabilitat i l’Assegurança. Sis plau prepareu una fotocopia per adjuntar al full d’inscripció, i envieu-la per fax, email o porteu-la al panyol.\n(Obrirem el dissabte dia 6, al matí de 11 a 12h, a mes de l diumenge).\nSI NO TENIM AQUESTES DADES, NO CONSIDERAREM INSCRITS ELS VAIXELLS A LA REGATA, ENCARA QUE FACIN EL RECORREGUT !!!\nEl diumenge al matí farem l’esmorzar com sempre a partir de les 10 h.\nJa sabeu, que encara que no feu la regata esteu convidats tots els socis!!!\nInici nova lliga i altre temes\nCom cada any, el primer diumenge de setembre (día 7) iniciarem la Lliga Social del Club de Mar del Port Olímpic.\nJa podeu anar preparant els vaixells i les tripulacions!!! En breu publicarem l’anunci de regata i les instruccions a la pàgina web.\nAquest any, amb els nous reglaments per organitzar regates, caldrà aportar una mica de paperassa per a fer la inscripció. No patiu, que només caldrà fer-ho una vegada per tota la Lliga.\nTambé en breu sabrem la data de la “sardinada”, que serà un divendres cap a finals de setembre.\nAltre temes del club:\nHem fet algunes millores al panyol, però ens cal una empenta per acabar la feina. Hem fet la instal·lació d’un lavabo i un WC al racó del fons, i ara caldria posar una porta i un envà de Pladur. També seria bo fixar el mobles de cuina que tenim, i organitzar un petit office. Els voluntaris que puguin dedicar alguna estona els propers caps de setmana que truquin al telèfon del club (656 899 960) per organitzar-ho.\nREGATES ALTRES CLUBS:\nAdjuntem tres anuncis de regata de clubs propers.\nX Copa RANK\nIII Regata Les Medes\nV Regata del Maresme\nSALVEM AL THOPAGA:\nAdjuntem un escrit referent a l’enfonsament de la goleta Thopaga, amb una sol·licitud de col·laboració per reflotar-la.\nFinalment adjuntem un escrit de la FCV amb una proposta per organitzar una flota monotip de J80, amb ofertes econòmiques per l’adquisició dels vaixells en un grup, amb avantatges econòmiques.\nEl proper 28 i 29 de juny farem la XII Regata d’Estiu delClub de Mar del Port Olïmpic.\nCom vereu la nova Reglamentació per l’organització de Regates i altre “eventos náuticos” ens obliga a demanar més papers (còpia assegurança i còpia certificat navegabilitat).\nSi us plau aneu-los preparant amb temps.\nSortida al Garraf i altres noticies\nRecordeu que el 7 i 8 de juny farem la sortida al Garraf.\nHem de fer una previsió de vaixells i persones que vindran, i per tant els que penseu que podreu venir hauríeu d’omplir el mes aviat possible el formulari de la pàgina WEB.\nAdjuntem algunes noticies que han arribat al correu del Club per si poden ser del vostre interès:\nAnunci de regata del Campionat de Catalunya de Radiocontrol, que organitza el Club Nàutic Estartit els dies 14 i 15 de juny\nAnunci de la Saint Louis Regatta, que se celebrarà del 30 de juny al 14 de Juliol (Barcelona – Maho – Cerdenya – Sicilia)\nNova adreça de la RANC:\nRANC-Secretaria nacional de la Classe Creuer C/Escar, 6-8 Despatx, 10 Edifici El Far · 08039 BARCELONA El telèfon i els correus electrònics segueixen sent els mateixos: Tel: 934517288, e-mail: nranc@ranc.es, ngestion@ranc.es, nratings@ranc.es, excepte el FAX, que el numero ha canviat per: FAX: 932212570\nNovetats per el que fa al tema de comunicacions als vaixells:\nADIN INFORMA 22 /’08 (Resolución Radiocomunicaciones) català / español Con fecha 23 de abril la DGMM, a instancias de Anen, ha resuelto una exención de la obligatoriedad de equipos de radiocomunicaciones SOLAS para las embarcaciones de recreo nuevas o existentes, de hasta 24 m., despachadas en la Zona de Navegación 2, para que al equipo de VHF, previsto en el art. 57 del RD 1185/2006, no le sea de aplicación el cumplimiento del RD 809/1999 y en su lugar se les aplique el RD 1890/2000.\nAnulació regata maig / Sortida GARRAF / Anuncis Regates varis\nLliga social CMPO:\nLa regata de maig s’ha anul·lat per la previsió de mal temps. No puntuarà a les classificacions i no es farà cap altre dia.\nLa propera regata de la Lliga Social del CMPO serà el 1 de juny.\nEstem preparant la sortida al Garraf pel cap de setmana del 7 i 8 de juny.\nHem reservat amarraments i el lloc per a fer una barbacoa. Aquesta setmana penjarem un full per a fer les inscripcions a la pàgina web.\nCom sempre, es pot anar en vaixell i fer nit o anar per altres mitjans de transport.\nLa previsió d’activitats es:\nSortida en vaixell de Barcelona el dissabte entre les 11 i les 12. (alguns volen jugar-se el cafè fent una petita regata)\nArribada al Garraf a mitja tarda\nBarbacoa a partir de les 20 h\nTornada a Barcelona el diumenge al matí\nPel menjar, tenim pensat que el club compri la carn i la beguda i cada tripulació aporti un primer plat CALEN UN PARELL DE VOLUNTARIS PER ORGANITZAR LA INTENDENCIA !!!!!!\nCurs submarinisme i Setmana Catalana de Vela\nHem rebut un comunicat d’uns socis del Club de Mar que han contactat amb una escola per a fer un curs d’iniciació a les activitats subaquàtiques, i que s’han ofert per muntar un grup, si algú mes està interessat en fer el curs.\nAdjuntem la informació del curs.\nEls que pugueu estar interessat envieu un mail al club amb les vostres dades i se les farem arribar per tal que u organitzin.\nEls que vulgueu anar a la Setmana Catalana de Vela, recordeu que la inscripció te un recàrrec si es fa més tard del 21 d’abril.\nAdjuntem tríptic amb el programa d’activitats.\nATENCIÓ: La regata de Maig no es el primer diumenge, es el dia 11 de maig !!!!!!!\nCobrament 1a. part quota 2008\nLa propera setmana es farà el cobrament a traves del banc de la primera part de la quota anual (45 euros pel socis i 15 pels acompanyants).\nUs preguem que si heu fer qualsevol modificació respecte a les dades bancàries que figuren als arxius del club ens ho comuniqueu abans del dia 12 d’abril, per tal d’evitar devolucions amb els conseqüents recàrrecs per part de La Caixa.\nAprofitem per adjuntar l’anunci de la Setmana Catalana de Vela i una taula rodona sobre disseny d’embarcacions.\nArrossada i tertúlia divendres\nJa tenim disponible el formulari per apuntar-vos a l’arrossada (cliqueu a sobre de la foto de la pàgina web i sortirà una pàgina amb els menús, i un formulari per indicar quantes persones voleu apuntar i si porteu vaixell).\nHaurem de tancar la llista el dimarts de la setmana vinent, per tal de fer-la arribar al restaurant.\nRecordeu-vos de portar els diners en metàl·lic, ja que no es podrà pagar amb tarja. Aquest divendres tenim tertúlia (20 h) sobre El nou reglament de radio i comunicacions per internet al mar.\nActivitats segón trimestre\nUs anunciem algunes activitats que ja tenim programades per al mes d’abril:\nDivendres 4 d’abril tertúlia al panyol sobre “NOU REGLAMENT DE COMUNICACIONS I CONNEXIÓ A INTERNET DES DE EL MAR” per Nicolàs Molina de Medenisa.\nDiumenge 6 d’abril: Regata de la LLiga\nDissabte 12 d’abril: Arrossada al Masnou.\nEn breu tindrem disponibles els menús i farem un formulari per inscriure-us a la WEB.\nButlletí que envia POBASA\nAnunci de la Regata Princep Felip a Vilanova\nConvocatoria Assemblea Ordinaria 1-3-2008\nConvocatoria Asamblea Ordinaria 1-3-2008\nAdjuntem la carta de convocatoria de l’Assemblea Ordinària del any 2008 que tindrà lloc el dia 1 de Març del 200 a les 10 h en primera convocatòria i ales 10,30 en segona convocatòria, al local del Club (Panyol Nou Escullera del Poble Nou nº 13)\nActivitats d’aquesta setmana / Convocatories curserts FCV\nEl proper divendres 1 de febrer a les 20 hores tindrem una xerrada sobre el reglament de regates al nostre panyol, que la donarà el Manel Lgié, jutge de regates amb molta experiencia.\nEl diumenge 3 tornem a començar les probes de la LLiga. Enrecordeu-vos que la pissarra electrònic es tanca a les 9 h del matí (penseu que des de el panyol no teni accès a Internet, i les inscripcions al panyol es tanquen ales 10:30, per tal que el comodor pugui preparar la llista d’inscrits i donar-lio al jutge.\nEncara està oberta la inscripció de la regata Interclubs. Com ja varem dir si algú vol apuntar-si i li falten tripulants, podem mirar de buscar-ne entre els socis, i a l’inrevès.\nEl diumenge 10 de febrer el RCMB fa la regata Carnestoltes. Com sabeu els socis del CMPO no paguem inscripció a les regates del RCMB.\nLa federació ens ha fet arribar informació de dos cursets, un per a monitors de vela, i altres per a jutges de regates.\ncarta als clubs · full d’inscripció curs 2008 · convocatòria curs jutge protestes i oficial de regata\nAquest any la loteria de Nadal del Club ha tingut un premi de 5 € per euro jugat. En cada butlleta del CMPO es jugava 2,7 €, i per tant li correspondrà un premi de 13,5 €. Començarem a pagar els premis el diumenge 20 durant l’esmorzar del a regata de Solitaris.\nHem rebut l’anunci de la regata Interclubs i el full d’inscripció. Aquesta es una regata que organitzen entre el RCNB, RCMB, CN Arenys, i CN Balis.\nEl programa es aquest:\n9 de febrer: Confirmació d’inscripcions i entrega de documentació a Arenys de Mar.\n10 de febrer: Triangle a Arenys de Mar, 10.8 milles (CN d’Arenys de Mar).\nSenyal atenció 11.55h\n16 de febrer: Sobrevent/sotavent a El Balís, 10 milles (Club Nàutic El Balís). Senyal atenció 11.55h\n17 de febrer: El Balís-Barcelona, 18 milles (CN El Balís/RCM de Barcelona).\nSenyal atenció 11.25h a les\n23 de febrer: Costera a Barcelona 8 milles (RCM de Barcelona). Senyal atenció 11.55h\n24 de febrer: Sobrevent/sotavent a Barcelona, 10 milles (RCN de Barcelona).Senyal atenció 11.55h\nSi voleu participar i necessiteu qualsevol ajuda no dubteu en trucar al club.\nTant si teniu vaixell i us manca tripulació per algun dels dies o si voleu participar i no teniu vaixell.>\nSeria bo que el club tingues una representació en cadascuna de les classes RN, ja que som un dels clubs que treu mes flota a les regates socials.\nCom cada any la federació a enviat la informació per tal de tramitar les llicencies a traves del Club.\nHem creat un formulari a la pàgina WEB, dins de la pestanya CLUB, per tal d’omplir les dades que demanen. Cal omplir tots els camps!!!\nEl club no tramitarà cap llicencia si no reb l’ingrés corresponent a la compte del Club a La Caixa. EL PLAÇ PER TRAMITAR LES LLICENCIES A TRAVES DEL CLUB ES FINS AL 29 DE FEBRER !!!\nAnunci Regata Solitaris\nEl Club de mar del Port Olímpic organitza la III Regata de Solitaris i A2, el proper dia 20 de gener.\nEl recorregut es com cada any, o sigui sortida del Port Olímpic, virar la Piscifactoria del Masnou i arribada al Port Olímpic. Com sempre farem un esmorzar al panyol cap a les 10 h. La senyal d’atenció està prevista a les 11,30 h.\nAdjuntem anunci de Regata i Full d’inscripció.\nSardinada 2009 »


En Serafí i els seus invents meravellosos, de Philippe Fix by Editorial Flamboyant - Issuu\ni els seus invents meravellosos\nDes de llavors, el Serafí va dedicar part del seu temps a somniar amb les flors, els ocells i el sol. Els forats que abans tant s’esforçava a marcar just al mig dels bitllets, ben aviat van començar-se a passejar cap als costats. De vegades només marcava la meitat del forat, en el límit del tiquet. De totes maneres... De totes maneres, quan arribava l’hora de plegar, el Serafí es treia l’uniforme al mateix temps que recuperava el somriure. Després d’una llarga jornada a la seva presó subterrània, se sentia impacient per tornar a la seva mansarda del barri antic. Vivia en una petita habitació d’un gran edifici. Havia de pujar set pisos, això volia dir una quantitat considerable de graons. El graó cent vint-i-sisè s’havia guanyat la seva simpatia: feia un cruixit que el distingia d’entre tots els altres i, a més a més, indicava que només faltaven dos pisos per acabar d’arribar a dalt. L’últim graó era el seu preferit. Des del capdamunt de l’escala, el Llanut sotjava el soroll de les passes. El Serafí era el seu amic, l’esperava amb impaciència.\nUn bon dia, els treballs exteriors van quedar enllestits.\nAmb raó el Serafí se sentia orgullós de la seva obra. Casa seva semblava sortida d’un somni i no en recordava cap altra. Per fi va poder instal·lar el llit amb baldaquí. Quan els revestiments de fusta i els trossos de tela van recuperar el seu esplendor, el Serafí es va posar el pijama dels diumenges i va lliscar entre els llençols. Aquell vespre, als àngels daurats no els va caldre bressolar-lo durant gaire estona. Es va adormir amb el somriure al llavis, del tot feliç.\n—Ets tu, Llanut? —Bon dia, t’estava esperant! Realment s’hi estava molt bé, a casa del Serafí. Quan visitava el seu amic, el Llanut sempre tenia la impressió d’entrar en unes golfes. Unes golfes immenses, amb racons misteriosos, amagatalls insòlits i sorpreses inimaginables. S’hi estava bé, et venien ganes de cantar. Com que el Llanut desafinava, un dia, va agafar el seu amic a banda. —Serafí, una casa sense música no és una veritable casa. Hauríem de... El Serafí el va interrompre amb un gest. Ell també s’havia adonat d’aquella mancança i ja en portava una de cap. —Avui mateix hi posarem remei, Llanut. Engega el cotxe. Aquest matí la botiga està oberta... —La botiga de ràdios? —va preguntar el Llanut. No es tractava pas d’una ràdio. La idea del Serafí era molt millor.\nVan necessitar tota una setmana per treure de la botiga de ferralla tot el material indispensable. El Serafí va treballar dos dies i dues nits seguides sense descansar. Quan el Llanut va rebre l’autorització per contemplar l’obra, es va quedar de pedra. —Què t’estimes més —va demanar el nostre manetes assegut rere els comandaments—, una suite de Bach? Botons A, X, 23, Z... i ja ho tenim! Una polca? Botons B, M, 39, K... Fet! L’efecte era xocant. Una orquestra al complet no hauria tocat tan bé ni tan fort. I, extraordinària proesa que ni tan sols una orquestra de virtuosos no hauria pogut realitzar durant gaire estona, tenia un botó que permetia que es fes el silenci a voluntat.\n9 788417 749156\nEn Serafí i els seus invents meravellosos, de Philippe Fix\nEn Serafí és un somiador. Creu en la llibertat i en la bellesa. Viu als núvols i té idees esbojarrades. Però també s’arromanga i treballa du...


ORIGEN: GALICIA . PRODUCTOR: ALGAMAR\n- Crua :: tallar, posar de remull 30 min en aigua amb sal i afegir a l'amanida.\n- Cuinada: Bullida amb altres verdures o al vapor 2-30 min. O bé amb arròs, guisats, ofegats, farcit d'empa[...]\n- Cuinada: Bullida amb altres verdures o al vapor 2-30 min. O bé amb arròs, guisats, ofegats, farcit d'empanades i pizzes.\n- Fregida: Com calamars arrebossats. Escaldeu primer, arrebossar, fregir i regar amb llimona\nLes seves formes allargades i estretes donen el nom a aquesta exuberant alga bruna, molt saborosa i freqüent en litorals profunds i aigües agitades. Rica en fibra, destaca el seu excepcional contingut en ferro i un gust que recorda la sípia. Tant crua com cuinada, per la seva textura i sabor, és una de les algues amb més personalitat i més èxit entre les varietats atlàntiques.\nVarietat Alga: Espagueti de Mar\nAlga bruna Atlàntica silvestre molt rica en sals minerals i molt saborosa (un gust que recorda a la sèpia). Procedent de la profunditat del litoral gallec és una de les algues amb més èxit entre les varietats atlàntiques.\nExcepcional font natural de: ferro, potassi, fòsfor, vitamines i fibra.\nConté tots els aminoàcids de les proteïnes essencials.\nBossa amb 100 grams, igual a 20 racions.\nProteïnes: 8,5 g\nHidrats de Carboni: 26,5 g\nPotassi: 8250 mg\nCalci: 720 mg\nMagnesi: 435 mg\nFòsfor: 240 mg\nFerro: 59 mg\nIode: 303 mcg\nAMANIDA D'ALVOCAT AMB ALGA ESPAGUETI DE MAR\nAmanida d'alvocat amb alga espagueti de mar Ingredients:\n10 g d'alga Espagueti de Mar\nPosar el Espagueti de Mar en remull durant 20 minuts.\nPeleu els alvocats i tallar-los a làmines i reservar-los ruixant amb llimona perquè no s'oxidin.\nNetejar i pelar les pastanagues i tallar-les en juliana (a bastonets fins).\nUn cop passats els 20 minuts del remull de l'Espagueti de Mar, vam començar a muntar l'amanida.\nPosarem en una font primer els alvocats juntament amb la llimona, seguits del Espagueti de Mar i les pastanagues, acabarem amb les panses de Corint i regarem generosament amb oli d'oliva i empolvorem amb l'alfàbrega.


Ajuntament de Malgrat de Mar/Les obres de remodelació de les places de Catalunya i Ca l'Arnau comencen dilluns\nData i hora oficials: 16/07/2020 06:59\nL'Ajuntament iniciarà les obres de remodelació i millora de les places de Catalunya i Ca l'Arnau el pròxim dilluns. Aquestes dues obres van ser proposades i votades per la ciutadania en el pressupost participatiu de 2018, el primer que porta a terme el consistori malgratenc. El termini de les obres és de 2 mesos.\nLa plaça de Catalunya va ser la proposta més votada del procés de participació en el pressupost municipal 2018. La remodelació es farà segons els paràmetres que van fixar els mateixos ciutadans. Es crearan 3 zones diferenciades -una de joc infantil, una altra de descans i una tercera de terrasses dels bars propers. Es millorarà l'accessibilitat de la plaça, es col·locaran jocs infantils nous i nou mobiliari urbà i s'instal·larà paviment de cautxú en l'espai de jocs infantils en lloc de l'actual terra de pedretes ull de perdiu. També està previst plantar tres arbres nous, lledoners, per garantir una zona d'ombra a la zona de jocs i també es col·locarà una font d'aigua potable. Les obres les portarà a terme l'empresa Moix Obres i Serveis S.L. per un import de 34.728,85 euros.\nLa tercera proposta més votada va ser la remodelació de la plaça de Ca l'Arnau. El disseny de la remodelació de la plaça també s'ha fet seguint el criteri de la ciutadania. Es millorarà accessibilitat i el funcionament de la plaça, creant un nou accés amb escales davant de l'edifici de Ca l'Arnau, s'enjardinarà la zona d'arbres perennes, s'ampliaran les voreres del carrer de Passada, es crearà una plataforma pavimentada dins de la plaça, es millorarà la infraestructura actual i es col·locarà una font d'aigua potable. Es col·locaran bancs, papereres i aparca-bicicletes. Els fanals del carrer de Passada es desplaçaran cap a l'interior de la plaça per poder ampliar la vorera i millorar l'espai de pas de vianants. Les obres les portarà a terme l'empresa Xavier Molas Puigferrer per un import de 46.966,15 euros.\n11 de febrer, obres de millora de voreres\nEl regidor de Participació Ciutadana, Ramir Roger (ERC), ha destacat que els dissenys de les dues remodelacions de les places s'han fet respectant els criteris plantejats per la ciutadania durant el procés participatiu. Ramir Roger ha explicat que aquest procés ha estat "molt positiu i que s'ha de repetir en el futur". "La nostra voluntat és continuar amb la participació ciutadana", ha subratllat.\nPer la seva part, la regidora d'Urbanisme, Mireia Castellà (JXM), ha explicat que dilluns es posaran en marxa les dues obres alhora i que en el cas de la plaça de Catalunya, suposarà el tancament d'aquest espai de joc infantil. "És una plaça molt utilitzada i volem informar que a partir de dilluns es tancarà i es desmuntaran els jocs infantils per poder iniciar l'obra de remodelació", ha detallat.\nMireia Castellà també ha avançat que el dilluns 11 de febrer també es posarà en marxa la segona proposta més votada del pressupost participatiu 2018: la millora d'algunes voreres que estan en mal estat amb un cost de 50.000 euros -que inclou la renovació de la del carrer de Sant Pere cantonada amb carrer Llibertat i l'eixamplament del carrer Carme entre Camí Nou i Blanch.\nEls projectes es poden consultar a la plataforma Malgrat Decideix:\nPlaça de Ca l'Arnau


5è de Primària amb els alumnes d’Infantil: Endevinalles – Col·legi Sant Miquel\n5è de Primària amb els alumnes d’Infantil: Endevinalles\nAvui els alumnes d’infantil han rebut la visita dels companys de 5è d’EP.\nEls alumnes de 5è han recitat unes endevinalles que, amb molta il·lusió, havien preparat i els alumnes d’infantil, molt atents, han sabut les respostes sense dificultat.\nEls petits els han cantat una cançó, com a regal.\nEls més grans han recordat la seva etapa d’infantil i han gaudit molt fent aquesta activitat.\nTots han passat una estona molt agradable.\nUs deixem un reportatge fotogràfic on podeu veure una petita mostra!!!!!\n5è d’EP: Endevinalles\nEducació Infantil i Primària: Festa de Carnestoltes\nActuació de “El Pot Petit”\nInfantil i Primària: Festa del Col·legi\nInfantil i 1r de Primària: Teatre “Un món i un munt de dracs”\n5è de Primària: Expliquen endevinalles a l’educació infantil.\nEI, CI i CM d’EP: Celebració de la Castanyada.\nP4 d’Educació Infantil: Passeig amb ponis\nP3 d’Educació Infantil: Projecte Cavallets de mar\nP5 d’Educació Infantil: Projecte sobre l’ornitorinc\nEducació Infantil: Buscant ous de Pasqua\nPer CSM|2016-04-26T12:35:16+02:0021 abril, 2016|Infantil, Primaria|0 Comentaris


Perquè les festes sempre són una bona excusa per fer o fer-te un bon regal, M·A·C i BOBBI BROWN et presenten els cosmètics més destacats de l’última col·lecció, perquè aquest Nadal llueixis més radiant que mai.\nUna ombra d’ulls atrevida, que ofereix un color calidoscòpic i màgic, amb pigments glamurosos multiperles ultra.\nUn delineador waterproof de llarga durada, amb acabat mat metàl·lic, i amb lluentor.\nUn conjunt d’il·luminadors líquids, d’edició limitada i exclusius per a les festes de Nadal, que es poden usar per la cara i els llavis i que venen en tons brillants de blanc, rosa i daurat.\nMYSTIC MIST FIX+ DUO\nAquest magnífic duo, donarà un impuls instantani d’hidratació a la teva pell i t’oferirà una brillantor delicada per refrescar i acabar el maquillatge. Es tracta d’una lleugera boira d’aigua repleta de vitamines i minerals, que combina te verd, camamilla i cogombre, amb l’objectiu de suavitzar i refrescar la pell.\nEls càlids tons préssec-corall donen lluentor i il·luminen, mentre que les celles, els daurats i els tons nude afegeixen dimensió i profunditat.\nUna col·lecció de porpres, roses pal, malves i neutres, perfecta per a un look fàcil d’aplicar i difuminar.\nObtenir la teva dosi diària de vitamines mai ha estat tan fàcil. El nostre Best seller hidratant multivitamínic, suavitza, emplena i prepara la pell per al maquillatge i per a un acabat saludable. Ara en un pot de gran format, perfecta per a regalar.\nBobbi BrownGala PerfumeriesM·A·CNadalNova col·lecció


Wikiloc - ruta Refugi cap de Rec Pradell Roc Blanc Serra dels Galls estany de l'orri 31 Juliol 2018 - Arànser, Catalunya (España)- GPS track\nRefugi cap de Rec Pradell Roc Blanc Serra dels Galls estany de l'orri 31 Juliol 2018\nSortida matinal, en que podem deixar el cotxe en el Refugi Cap de Rec o de Pradell, nosaltres optem per Pradell.\nA la dreta del refugi comença un corriol amb pujada continua que ens portarà per pla de les someres, i a un desviament que prendrem a la dreta, el de l’esquerra va cap la Basota de Setup i l’estany gran de Setup. Abans de la tossa plana de Lles anem a la dreta fins Roc Blanc (2752 metres), aquí comencem la baixada fins La Serra dels Galls, i l’estany de l’Orri, a pocs minuts ens trobem la pista de tornada al refugi de Pradell.\nUn total de 10 Km. i uns 700 metres de desnivell, salut i bones caminades.\nEl refugi del Pradell és un refugi de muntanya a 2.100 m d'altitud del municipi de Lles de Cerdanya (Baixa Cerdanya) i situat al costat del torrent de Setut al vessant sud de la Tossa Plana de Lles. Aquest refugi és tancat i cal demanar les claus al proper refugi de Cap de Rec o directament a l'ajuntament de Lles de Cerdanya. Tot i així disposa d'una petita zona oberta amb xemeneia. És al final d'una de les pistes més conegudes de l'Estació d'esquí nòrdic de Lles.\n3 ROC BLANC\n4 Serrat dels Galls\n5 ESTANY DE L'ORRI\nl’Estany de l’Orri, mig amagat entre grans blocs de pedra.\nHola, ha trobat interessant aquesta ruta Refugi cap de Rec Pradell Roc Blanc Serra dels Galls estany de l'orri 31 Juliol 2018 https://ca.wikiloc.com/rutes-senderisme/refugi-cap-de-rec-pradell-roc-blanc-serra-dels-galls-estany-de-lorri-31-juliol-2018-27138868 Salutacions, Wikiloc - Rutes del Món


Espectacle de cabaret: "Roba Estesa" - Ajuntament de Mont-roig del Camp\nEspectacle de cabaret: “Roba Estesa”\n27/11/2016, 19:00 - 21:00\n« Presentació llibre “A voltes amb el nostre pitjor enemic” de Jesús M. Tibau, acompanyat pel cantautor Jesús Fusté\nHora del conte: El capità pernil »\nLa companyia Els Pirates presenta l’espectacle de cabaret “Roba Estesa” que es defineix per la força de la música i la paraula directa: un repertori de grans temes dels musicals del s. XX, des d’El Molino fins a Broadway.\nLes protagonistes, la Núria Cuyàs i l’Ariadna Cabiró, arriben al Casal de Joves K1 de Mont-roig del Camp per estendre la roba acompanyades de música i humor. L’espectacle s’iniciarà a les 19 hores. Les entrades tenen un preu de 3 €.\nCasal de Joves K1\nAfter Dark Trio, al cicle Sons de Nit 2017\n2 setembre, 22:00 - 23:30\nTaller DIY de fundes de mòbil\n24 agost, 17:00 - 19:00\n24 agost, 17:30 - 21:30\n24 agost, 18:00 - 23:00\n25 agost, 9:00 - 10:00\n25 agost, 18:00 - 23:00\nTorna el Nomad Festival a Miami Platja del 23 al 27 d’agost 21/08/2017


22/05/2013 - 14:36h\nSaskia Sassen (Autor: adaptat de Joi - Wikimedia)\nSaskia Sassen ha estat guardonada amb el premi Príncep d'Astúries de les Ciències Socials. És la tercera dona que rep el premi en més de trenta edicions i és l'única acadèmica en el llistat dels deu científics socials més citats internacionalment segons el rànquing ISI. És d'agrair als membres del jurat, tant el de la passada edició, on va resultar premiada la filòsofa Martha Nussbaum, com el d'aquesta, els seus esforços per fer visible la tasca de científiques destacades en una disciplina amb una eleva presència de dones.\nL'acta del jurat destaca de Saskia Sassen "la seva contribució a la sociologia urbana i l'anàlisi de les dimensions social, econòmica i política de la globalització". Des de Pista Urbana volem significar aquest premi, per la seva valuosa aportació a l'estudi i la comprensió dels canvis i les transformacions que tenen lloc en les ciutats, espais on es manifesten les desigualtats socials en la seva major cruesa, però també on sorgeixen llocs de trobada i possibilitats de transformació social. Les aportacions tant teòriques com analítiques de Saskia Sassen ( www.saskiasassen.com) han traspassat feliçment les fronteres de disciplines com la geografia humana, la sociologia urbana, la sociologia de les migracions, la ciència política, i l’economia política per establir un diàleg que permet avançar més enllà de la sovint excessiva parcel.lació acadèmica. Amb la força de qui ha estat capaç d'anticipar la profunditat dels canvis de la nostra època, Sassen insisteix en la necessitat d'entendre les complexes dinàmiques destructores i alhora creatives de la globalització en els plans econòmic-financer, polític, urbà i social com pas previ a la construcció d'alternatives. En aquests escenaris presents i futurs, les ciutats i els territoris on aquestes s'ubiquen es converteixen en noves zones frontereres, recuperen el seu protagonisme i el seu espai en noves geopolítiques del poder capaces de recuperar, de relocalitzar, en paraules de Sassen, els sistemes econòmics i productius.\nEn definitiva, la seva perspectiva crítica vers la pròpia idea de 'ciutat global' que ella mateixa va encunyar, cap al capitalisme financer, cap a les regulacions dels fluxos migratoris, i més recentment cap a les polítiques d'austeritat que imposa la Unió Europea, la converteix en un singular referent per a totes aquelles persones i grups que, fent ús de les oportunitats que els brinden les xarxes i els mitjans tant locals com globals, reivindiquen un món urbà més habitable, més just, més humà.


El web i l’app de TMB, els canals preferits per informar-se | TMB Notícies\nInici » Transport » El web i l’app de TMB, els canals preferits per informar-se\nEl web i l’app de TMB, els canals preferits per informar-se\nEls usuaris habituals de metro i bus s’informen abans d’iniciar els seu viatge a través del web de TMB i de l'aplicació per a dispositius mòbils TMB App, segons la tercera enquesta al panel JoTMBé Vull Opinar.\nLa planificació del viatge i els usos dels canals d’informació han estat l’eix temàtic de la tercera edició del panel del club d'usuaris del transport públic JoTMBé, en què els participants s'ofereixen a respondre enquestes que ajuden a millorar el servei i de passada aconseguir premis.\nEls panelistes inscrits en aquesta onada sumen els 19.733 membres, un 19,6% més que en la segona enquesta feta el passat novembre. En aquesta ocasió, 3.789 individus han respost el qüestionari, participant així en el sorteig deu abonaments mensuals de transport públic i un abonament anual. Els 30 primers en respondre també aconseguien una invitació de participació en una classe magistral amb el grup de rumba catalana Sabor de Gràcia i els 250 següents, entrades per al Museu del Disseny de Barcelona DHUB.\nDels resultats es desprèn que el 58% dels enquestats utilitzen el metro i el bus de forma intensiva, 5-7 dies a la setmana, tot i que la proporció d’usuaris intensius de la xarxa de metro és més gran que la de bus, un 50% contra el 22%, respectivament.\nEls canals preferits dels panelistes per cercar aquesta informació abans d’iniciar els seus desplaçaments són el web de TMB, la TMB App i els canals propis de les parades i estacions. Entre les fonts de referència també destaca l’aplicació de l’Àrea Metropolitana de Barcelona, l’AMB Temps Bus.\nAltres temes: En xarxa|Conceptes: Usuaris|Institucions: TMB|Servei: Bus|Metro|Anys: 2015


Fàbrica de sistemes nets de manteniment de pedra - Xina Fabricants, proveïdors de sistemes nets de manteniment de pedra\nCera de polir - Bellinwax\nLa cera de polir de pedra Bellinwax és una cera protectora especial contra la llum, que fa que la superfície sigui il·luminada i brillant amb molt de temps. Pot polir el marbre i el granit, adequats per a qualsevol pedra.\nPAG Pols de polir groc (5 Extra)\nPols de poliment extra 5 per al polit natural després de polir terres de marbre, pedra, travertí, pal·ladi i gra. La pols extra 5 no només proporciona una brillantor natural a les superfícies de marbre sense crear pel·lícules, dóna al marbre una brillantor natural, sinó que també fa que les superfícies no siguin molt permeables a l'aigua i a la brutícia, cosa que facilita la neteja.\nPols de polir groc -YP\nEl marbre renovat és més àlcali i brut, la pols de polir està feta de tipus d’àcid, pot jugar un paper en la neutralització i neteja d’àcids i àlcalis, fent que la superfície brilli i neta. També milloreu la brillantor del marbre de superfície pobra després de la mòlta.\nMR2 és un producte de manteniment de marbre popular per recristal·litzar i mantenir diàriament la superfície del sòl. Poden reparar ràpidament el desgast de la superfície i augmentar la brillantor de la superfície.\nMR3 és un producte intensiu per a la cura del marbre que s’utilitza per cristal·litzar i polir superfícies de marbre. Pot restaurar ràpidament la brillantor superficial del marbre, millorar la densitat superficial i la resistència al desgast. Utilitzeu MR3 regularment per mantenir el terra de marbre ajudant a reparar eficaçment les ratllades de la superfície de marbre desgastada, restablint la brillantor superficial i millorant la claredat.\nMR5 és un producte de cura del terra de marbre millorat per a la recristal·lització o el polit de superfícies de marbre. Pot reparar ràpidament les ratllades formades a la superfície del marbre per desgast, restauració o millora de la brillantor superficial.\n2501 és un cristal·litzador clàssic de NCL, ha estat desenvolupat com a sistema de restauració senzill per a terres de marbre, terratzo i polit de pedra calcària. Crystallizer Spray N 'BUFF produeix un poliment molt alt. La superfície recentment restaurada resistirà a les ratllades i esgarrapades. Aquesta superfície restaurada serà molt resistent. Crystallizer Spray N 'BUFF s'asseca a mesura que esborra i, per tant, no requereix cap neteja desordenada.\nCristal·litzador per a terres de marbre i terratzo –AGUILA CR-2\nEl CR-2 - segellador-cristal·litzador per a terres de marbre i terratzo proporciona un alt nivell de brillantor durador i resistent, mantenint el terra estanc i protegit durant molt de temps.


PAe - Nou Reial decret per a l'actuació i funcionament del sector públic per mitjans electrònics\nNou Reial decret per a l'actuació i funcionament del sector públic per mitjans electrònics\nEl Reglament aborda la regulació global i unitària del funcionament del sector públic per mitjans electrònics tant en l'àmbit intern de les Administracions com en les relacions interadministratives i amb els ciutadans i empreses.\nEl Consell de Ministres ha aprovat mitjançant Reial decret, a proposta dels Ministeris d'Assumptes Econòmics i Transformació Digital i de Política Territorial i Funció Pública, el Reglament d'actuació i funcionament del sector públic per mitjans electrònics , que aborda la regulació global i unitària del funcionament del sector públic per mitjans electrònics tant en l'àmbit intern de les Administracions com en les relacions interadministratives i amb els ciutadans i empreses.\nEl Reial decret unifica en un mateix Reglament el desenvolupament de tots els aspectes relacionats amb l'actuació i funcionament del sector públic per mitjans electrònics previstos en les dos lleis de capçalera en esta matèria (la Llei 39/2015, d'1 d'octubre, del Procediment Administratiu Comú de les Administracions Públiques i la Llei 40/2015, d'1 d'octubre, de Règim Jurídic del Sector Públic). Amb açò, s'aconseguix una important labor de sistematització i ordenació, amb un notable esforç de simplificació de conceptes tècnicament complexos.\nEl Reglament aprofundix en l'objectiu de comptar amb una Administració Pública digital, moderna, accessible i personalitzada a les necessitats dels diferents col·lectius socials. Este Reial decret consolida la normativa relativa a servicis electrònics a la ciutadania i empreses, i impulsa l'ús i els beneficis de la digitalització en l'Administració.\nPer exemple, facilitarà l'avanç perquè la ciutadania no haja de tornar a aportar informació de la qual ja dispose la pròpia Administració, que puga consultar les notificacions en una direcció de notificacions única i que puga accedir a un punt únic d'informació a través del PAGe (Punt d'Accés General electrònic).\nEl Reglament dota a Espanya del marc regulatori imprescindible per a afrontar els grans desafiaments que plantegen l'evolució de tecnologies disruptives, la seua aplicació a la gestió de la informació i l'execució de polítiques públiques, els nous models de relació de ciutadans i empreses amb les Administracions Públiques i la reutilització eficient de la informació.\nLa seua entrada en vigor, el pròxim 2 d'abril, eliminarà definitivament la superposició de règims jurídics diferents i facilitarà a ciutadans, empreses i administracions el desenvolupament reglamentari bàsic en un sol text, contribuint amb açò a la seguretat jurídica, que és un dels objectius de la norma.\nAmb l'aprovació d'este Reglament es complix una de les mesures per a la transformació digital del sector públic inclosa en l'Agenda Espanya Digital 2025 i amb una de la reformes que es contemplen en el Pla de Recuperació Transformació i Resiliència per al primer semestre de l'any.\nEspanya compta amb una posició molt favorable per a abordar la transformació digital i, en el que concernix a l'Administració electrònica, està situada entre els països més avançats de la Unió Europea, gràcies a l'esforç continuat de les Administracions Públiques, segons reflectix l'informe DESI de la Comissió Europea.\nEste reglament té quatre objectius principals. En primer lloc, millorar l'eficiència de l'Administració electrònica. Per a açò, es facilita el dret dels ciutadans a relacionar-se per mitjans electrònics amb les Administracions Públiques; l'obligatorietat de relació electrònica de les persones jurídiques i d'algunes categories de persones físiques; i la tramitació electrònica dels procediments com a actuació habitual de les Administracions Públiques.\nLes Administracions comptaran amb un arxiu electrònic d'expedients que corresponguen a procediments finalitzats i totes les notificacions es realitzaran per mitjans electrònics llevat que es tracte de persones físiques no obligades a ser notificades electrònicament.\nEl segon objectiu és que tant el funcionament electrònic intern de l'administració com les relacions de les Administracions Públiques entre si es realitze electrònicament. Açò implica la interoperabilitat com a principi bàsic, determinar les condicions i instruments de creació de seus electròniques, així com els supòsits d'utilització dels sistemes de firma de segell o codi segur de verificació, i els propis sistemes de firma electrònica.\nEl tercer objectiu és el d'incrementar la transparència de l'actuació administrativa i la participació de les persones en l'Administració Electrònica. Així, es desenvolupa el funcionament del Punt d'Accés General electrònic (PAGe), i la Carpeta Ciutadana en el Sector Públic Estatal. També es regula el contingut i els servicis mínims a prestar per les seus electròniques i seus electròniques associades i el funcionament dels registres electrònics.\nEn quart lloc, es busca disposar de servicis digitals fàcilment utilitzables i accessibles de manera que es puga aconseguir que la relació de l'interessat amb l'Administració siga fàcil, intuïtiva i efectiva quan use el canal electrònic.\nEl Reglament d'actuació i funcionament del sector públic per mitjans electrònics incrementarà la seguretat jurídica, així com la predictibilidad de l'actuació de les Administracions Públiques, contribuint a millorar el servici als ciutadans, la imatge institucional d'Espanya i la confiança.\nEl Reial decret afavorix també la igualtat d'oportunitats, la no discriminació i l'accessibilitat universal de les persones amb discapacitat, atés que els mitjans electrònics proporcionen una via alternativa de comunicació amb l'Administració.\nAixí mateix, es reforça la defensa de drets individuals. És el cas del dret a un accés ràpid, eficaç i eficient als servicis públics a través dels mitjans electrònics; el de disposar d'uns servicis web de qualitat que siguen útils i satisfacen les seues necessitats; el de rebre una informació transparent i veraç; i, al mateix temps, el dret a preservar la privacitat dels ciutadans i les seues dades personals.\nEl Reglament té, a més, un impacte ambiental positiu en reduir la petjada de carboni de la tramitació tradicional en la qual s'empra massivament el paper, la impressió làser i la logística. Enfront d'esta tramitació tradicional, el present Reial decret proposa eliminar el paper per a la majoria dels processos administratius, alguna cosa que permet eliminar la impressió i els processos logístics i el seu consegüent impacte ambiental.\nFont original de la notícia (La Moncloa)\nFont original de la notícia (Ministeri d'Assumptes Econòmics i Trasnformación Digital)\nText del Reial decret pel qual s'aprova el Reglament d'actuació i funcionament del sector públic per mitjans electrònics (BOE)


CAMPANYA DE VACUNACIÓ DE LA GRIP 2020 A FORÈS | ForèsLa Conca de Barberà\nVacunar-se contra la grip és vital per reduir la transmissió de la malaltia i facilitar, alhora, la lluita contra la COVID-19.\nLa vacuna, que s’ha d’administrar cada any perquè la seva preparació varia en funció dels virus gripals, és segura i té uns efectes adversos mínims.\nLes persones considerades de risc es poden vacunar gratuïtament al sistema sanitari públic:\ninfants d'entre 6 mesos i 2 anys amb antecedents de prematuritat (nascuts abans de les 32 setmanes de gestació);\nA Forès, l’Ajuntament esta coordinant amb el CAP de Montblanc la distribució de les vacunes. Si hi esteu interessats us podeu inscriure:\nEnviant un WhatsApp amb els vostres nom i cognoms i edat al telèfon 683 44 72 06.\nTrucant a l’Ajuntament 977 89 27 62.\nAltrament, també podeu de contactar amb el vostre centre d'atenció primària per demanar cita prèvia. Allà us donen dia i hora per vacunar-vos i us informen del lloc on heu d'anar per fer-ho. Aquest any els professionals dels equips d’atenció primària vacunaran en equipaments municipals. La campanya es va iniciar el 15 d’octubre i es prolongarà fins a finals de novembre.


Emili Mayayo és el nou director del Departament de Ciències Mèdiques Bàsiques – URV Activ@\nEmili Mayayo és el nou director del Departament de Ciències Mèdiques Bàsiques\nÉs catedràtic d'Anatomia Patològica vinculat a l'Hospital Joan XXIII i es planteja l'encaix dels estudis en la planificació sanitària del territori\nEmili Mayayo és des del 25 de juliol el director del Departament de Ciències Mèdiques Bàsiques, de la Facultat de Medicina i Ciències de la Salut, després que el Consell de Departament l’hagi escollit per 22 vots a favor i 9 més han votat en blanc. Mayayo era l’únic candidat a director del Departament i substitueix en el càrrec María José Figueras, que va ser escollida rectora de la URV el passat 15 de maig. Alberto Miguel Stchigel acompanyarà Mayayo en la direcció com a secretari del Departament.\nEmili Mayayo és catedràtic d’Universitat a la Unitat d’Anatomia Patològica amb plaça vinculada a l’Hospital Universitari Joan XXIII de Tarragona com a consultor sènior docent. És membre del grup de recerca Micologia i Microbiologia Ambiental, amb especial dedicació a la patologia infecciosa i als fongs patògens. Ha participat en més de 30 projectes de recerca nacionals i internacionals i és autor de més de 300 treballs científics i de 300 comunicacions a congressos, així com també ha dirigit sis tesis doctorals. Ja ha ocupat càrrecs de gestió al Departament, com a secretari en els períodes de 1987 a 1991 i de 2002 a 2005. És director des de fa deu anys de la Revista Española de Patología, coordinador del grup d’estudi de patologia infecciosa de la Sociedad Española de Anatomía Patológica (SEAP-IAP) i de la Sociedad Latinoamericana de Patología.\nEl nou director del Departament de Ciències Mèdiques Bàsiques es planteja com a objectiu l’encaix dels estudis en la planificació sanitària del territori. També té sobre la taula el treball per a una nova Facultat i les unitats docents, els convenis amb proveïdors de serveis sanitaris, la potenciació de la recerca i la docència de qualitat i l’adaptació dels estudis als nous sistemes d’ensenyament.\nArxivat a: Departament de Ciències Mèdiques Bàsiques, PDI, Salut


Oposicions a pares: La pregunta incómoda\n"I el germanet, per quan?".\nSovint em fan aquesta pregunta i normalment somric i dic alguna vaguetat del tipus "Sí, sí, aviat".\nEls meus propers ja saben del nostre problema i amb ells no em fa res de parlar-hi. Però els coneguts o companys de feina...ja els hi explicaré si em ve bé.\nLa gent no és conscient de que hi ha parelles amb problemes de fertilitat. Som un percentatge petit (15-17%) però gens despreciable. I la pregunta no es fa de mala fe. Ja ho sé que el normal és poder posar fills al món i bastant fàcilment -per això nosaltres som aquí ara mateix- però resulta que nosaltres dos som "rarets".\nConfesso haver sentit molts cops una punxada d'enveja a l'assabentar-me que fulanita o menganita estan o tornen a estar embarassades, sobretot si són de la meva edat. Clar, penso, el temps corre i si no s'afanyen no hi seran a temps.\nDescartat tornar-me a posar en mans de metges, m'he de concentrar en el fill que sortosament tinc i en gaudir-lo al màxim.\nPerò no sé si mai perdré l'esperança de que ens toqui la loteria de la fertilitat...\nPublicat per conxi a 8:33 a. m.\nEtiquetes de comentaris: fertilitat, germanet, neures\nSi noia, és un rollo... a mi des que vaig passar pel procés que no se m'acudeix dir mai res a ningú. Ànims!\n17 de febrer de 2013 a les 11:02\nJo mai no pregunto aquestes coses, a no sé que sàpiga ben bé quina història hi ha al darrera...vaja, la gent no pensa gaire abans de parlar, em sembla.\n17 de febrer de 2013 a les 13:14\nAi noia que també estic en el teu mateix problema que tu.... tot i que podriem tornar intentar perque en tenim uns quants de ben guardats. Només la gent més propera a mi sap pel que vaig passar durant un embaràs dur i un part que no cal recordar..... Ho tenim ben clar que som una familia de tres, però ara em trobo a dones que em diuen que com puc ser tant agoista per no donar-li un germanet .... Si sapiguèssin.... Anims per tots els comentaris que ens esperen ... Marta\n18 de febrer de 2013 a les 11:12\nLa gent seeeeeeempre fa comentaris per tot. Jo no he tingut problemes per quedar-me embarassada. De fet ja saps que n'he tingut dos però dos nens i això deu ser una desgràcia perquè sempre hi ha qui em diu que si no m'animo a buscar la nena...\nPer quan el segon? I tu quan t'animes a casar-te? I tu encara no tens parella? I per quan la nena? Etc.\n18 de febrer de 2013 a les 11:40\nUna amiga meva va trigar molts anys a tenir el seu primer fill, després de passar per molts tractaments. I quan menys s'ho esperava... patapam, es va quedar embarassada pel mètode "tradicional" del segon. No s'ho podia creure!!! Jo crec que un cop n'has tingut un, tot l'engranatge reproductor es posa en marxa... mai se sap!\n19 de febrer de 2013 a les 15:43\nLes preguntes estan i sempre estaran. Crec que ens em de protegir nosaltres i aprendre a que els comentaris de la gent n ens afectin, aixi serem mes feliços.\n20 de febrer de 2013 a les 14:29\nAnònim, també conec un parell de casos d'aquests però el nostre és diferent i més complicat...\nMamaM, crec que amb l'edat he guanyat una mica en això de la indiferència però hi ha vegades que...\n22 de febrer de 2013 a les 17:03\nFent de Buzz\nTocar la neu\nEntrevista amb la mestra de P3


Una galeta és un petit fitxer de text que s’emmagatzema en el seu navegador quan visita gairebé qualsevol pàgina web. La seva utilitat és que el web sigui capaç de recordar la seva visita quan torni a navegar per aquesta pàgina. Les galetes solen emmagatzemar informació de caràcter tècnic, preferències personals, personalització de continguts, estadístiques d’ús, enllaços a xarxes socials, accés a comptes d’usuari, etc. L’objectiu de la galeta </em> és adaptar el contingut de la web al seu perfil i necessitats, sense galetes els serveis oferts per qualsevol pàgina es veurien minvats notablement. Si voleu consultar més informació sobre què són les galetes , què s’emmagatzemen, com eliminar-les, desactivar-les, etc., us preguem s’adreci a aquest enllaç.\nEn qualsevol moment podrà exercir el seu dret de desactivació o eliminació de galetes d’aquest lloc web. Aquestes accions es realitzen de forma diferent en funció del navegador que estigui usant. Aquí li deixem una guia ràpida per als navegadors més populars .\nEn el cas de les galetes de Google Analytics, aquesta empresa emmagatzema les galetes en els servidors als Estats Units i es compromet a no compartir-la amb tercers, excepte en els casos en què sigui necessari per al funcionament del sistema o quan la llei obligui a aquest efecte. Segons Google no guarda la seva adreça IP. Google Inc és una companyia adherida a l’Acord de Port Segur que garanteix que totes les dades transferides seran tractades amb un nivell de protecció d’acord amb la normativa europea. Podeu consultar informació detallada referent a això en aquest enllaç . Si desitja informació sobre l’ús que Google dóna a les galetes li adjuntem aquest altre enllaç .


"No m'han raptat, he marxat, gràcies per suportar-me": la nota de la noia desapareguda a l'Eixample\nEls pares de l'adolescent, de 16 anys, van denunciar els fets a la policia aquest dilluns al migdia. Amics i coneguts van fer batudes per l'Eixample per buscar-la però no en van trobar cap rastre. Els Mossos també han fet una recerca per Santa Coloma de Gramenet\nBarcelonaLa noia de 16 anys desapareguda a l'Eixample des d'ahir, Martina Alemany Casas, hauria deixat a la bústia de casa seva una nota en què diu: "No m'han raptat, marxo jo. Estaré bé, però ja no us vull molestar més, gràcies per aguantar-me tant de temps". És l'última hora del cas, segons ha confirmat la mare de la noia, Ester Casas, a l'ARA. "Ahir nosaltres no vam pensar a mirar la bústia, o sigui que estic segura que la nota la va deixar en marxar", ha puntualitzat.\nUns minuts abans, en declaracions al programa 'Els matins', de TV3, havia fet una crida a la seva filla: "Si m'està sentint, que sàpiga que de cap manera és una càrrega, que l'estem buscant, que volem que torni, que tothom l'estima".\nEls Mossos d'Esquadra i la Guàrdia Urbana de Barcelona busquen la Martina des d'ahir. Ja no només ho fan a l'Eixample, sinó que han ampliat la cerca a tot Catalunya, i compten amb la col·laboració de la resta de cossos de seguretat implantats al territori català i de l'Oficina d'Atenció als Familiars de les Persones Desaparegudes. La policia també està fent servir tots els mitjans possibles per localitzar-la, com el rastreig del mòbil de la menor. Els pares de la noia van denunciar els fets davant la policia ahir a les 16.00 h, després que els professors de l'escola on havia d'anar els confirmessin que no s'hi havia presentat.\nFamiliars i amics han començat una campanya a través de les xarxes socials per intentar localitzar-la. Precisament, el portaveu dels Mossos d'Esquadra, Xavier Porcuna, ha explicat que un ciutadà els ha avisat que li ha semblat veure la Martina per Santa Coloma de Gramenet, i els cossos policials estan fent les "comprovacions necessàries". Tot i això, ha assegurat que, de moment, no se l'ha vist "enlloc".\nPorcuna també ha deixat clar que els rumors que corren per les xarxes afirmant que s'ha localitzat la menor no són certs. Per aquest motiu ha demanat "discreció", perquè el que volen "és trobar a la Martina, no espantar-la", ni tampoc generar una "sensació d'inseguretat".\nEls dos cossos policials han distribuït les imatges de la menor entre els agents i pentinen Barcelona per trobar-la. També es demana la col·laboració ciutadana a través del telèfon d'emergències 112 i del 092, i han llançat l'etiqueta #martinaalemanycasas a Twitter.\nHem difós la foto de #martinaalemanycasas a totes les unitats de @mossos i @barcelona_GUB. Qualsevol informació que tinguis truca al @112\n— Mossos (@mossos) 21 de noviembre de 2016\nLa noia va sortir de casa aquest dilluns a les 07.00 h i no va arribar a anar a l'escola on estudia, el centre IPSI, on havia de fer un examen. Portava una jaqueta negra i una motxilla rosa.\nSegons ha explicat la seva mare, Ester Casas, a l'ARA, la Martina va tenir ahir el mòbil apagat tot el dia, i l'última activitat al WhatsApp va ser a les 07.04 h.\nLa família va parlar ahir amb totes les amigues i amics, que van assegurar que no sabien on era. Una de les amigues, però, va admetre que els últims dies la Martina estava inquieta. Una preocupació afegida de la família és que la noia pateix un trastorn alimentari i que, malgrat que la malaltia estava controlada i que anava a l'hospital de dia del Clínic cada dia per als àpats, últimament havia baixat una mica de pes una altra vegada i li havien dit que havia d'ingressar uns dies per tornar a guanyar els 2 quilos que li faltaven, com es fa amb els adolescents afectats per aquest trastorn.\n"Ella ho sabia i no volia ingressar; de fet, aquest dilluns tenia visita al metge per això, i no hi ha anat. És possible que hagi fugit per això, i el problema és que no menjar com cal i baixar de pes li afecta el comportament i empitjora", explica la seva mare. El cap de setmana havia dit a la família que era el seu "últim cap de setmana de llibertat". "Ja feia dies que tornava a tenir un comportament anorèctic, i a l'ordinador hem trobat el rastre d'una pàgina que ha consultat i que indica com perdre pes", afegeix l'Ester Casas.\nFamiliars i amics de la família, entre els quals hi havia molts pares de l'escola IPSI, van fer ahir al vespre diverses batudes per l'Eixample, on viu i fa totes les activitats –l'escola i l'hospital de dia del Clínic són al mateix districte–, però no en van trobar cap rastre. "No entenem on pot haver anat, si sempre li ha fet angúnia anar pel carrer de nit", es lamentava la seva mare. Una altra pista que van trobar a l'ordinador és que havia consultat una pàgina sobre Sant Sebastià, de manera que els Mossos van dir a la família que contactarien amb l'estació de tren de la ciutat basca i les autoritats de la zona. De moment, però, no s'ha obtingut cap resultat d'aquesta gestió ni de totes les altres que està fent la policia.\nEl 41% de les desaparicions a Catalunya són de menors\nCada any hi ha unes 3.553 denúncies per persones desaparegudes a Catalunya, de les quals, unes 1.456 corresponen a menors d'entre 13 i 17 anys, segons dades dels Mossos d'Esquadra. D'aquestes, el 48% dels casos són persones que tornen voluntàriament i el 20% són localitzades per la policia.\nDurant els primers 4 dies, els Mossos localitzen el 75% dels casos. La gran majoria de desaparicions a Catalunya són voluntàries, i poques vegades hi ha casos criminals al darrere.\nguàrdia urbana Eixample Mossos d'Esquadra Barcelona menor


Ceigrup Torrent API. Fantàstica casa al poble de Pals. Casa de dos nivells restaurada totalment fa poc temps que consta i la planta baixa d'entrada, cuina àmplia, menjador / sala d'estar amb accés al jardí, sala i bany de cortesia. A la primera planta es troben les 3 dormitoris dobles i els dos quarts de bany. La casa té jardí amb piscina privada i un porxo on es pot gaudir de les menjades i sopars durant l'estiu. La casa té calefacció central i aire condicionat.


Escapar del destí 2 | Antesi permanent\nEscapar del destí 2\n28 febrer 2008 Miki\nVolia respondre el comentari del Noik, però a vegades un s’allarga i val més aprofitar-ho per fer-ne un post.\nJo no crec en el destí, crec que és el destí mateix el que convergeix per tal de satisfer les nostres necessitats conscients o inconscients, i ho fa sempre amb els mitjans més adients a la teva situació de Vida.\nI si el fet de somiar-ho va fer que es manifestés a la realitat? Tot comença amb un pensament, un desig, o una por, o un somni, o…\nQuan vaig arribar a casa ahir al vespre tenia un mail preguntant per contactar amb mi perquè havien vist el meu currículum i em volien conèixer. Vaig haver de contestar que justament acabava d’acceptar una feina per uns mesos per la qual m’havia de fer autònom, i que per després no tenia cap previsió però voldria continuar amb aquest règim si pogués, li he deixat el telèfon per si encara volia contactar amb mi i li he agraït la confiança.\nAquest matí m’ha trucat, hem xerrat una mica i hem quedat que ens trucaríem més col·laborar més endavant. A més xerrant, xerrant resulta que tenim un conegut comú amb qui s’havia de veure d’aquí poc i li he encomanat records. Si això no és un senyal per llençar-me al món freelance no sé què és.\nÉs interessant veure com, quan tens un desig ardent, que en el meu cas és aconseguir prou independència econòmica per no dependre de ningú, ni de cap feina, el nombre de casualitats augmenta al teu voltant. I què ha canviat us preguntareu? Doncs simplement jo. Pots decidir entrar en el pensament recurrent de l’hàbit del cada dia, o pots decidir ser amo i senyor, i per tant creador, de la teva realitat. Ni que només sigui una qüestió de perspectiva ja val la pena provar-ho, perquè si puc escollir jo escolleixo sentir-me bé. I tu?\nPrevious Post Escapar del destí\nNext Post Mentalitats, actituds i conseqüències\n2 thoughts on “Escapar del destí 2”\n29 febrer 2008 a les 1:35\nJo no tinc temps per meditar que es el que vull escollir o que he escollit fins ara, només penso en aprovar examens, guanyar diners per mantenir-me, patinar i estar ambs els amics, i superar la foscor que encara m’envaïx. Vull fer un munt de coses, entre elles: pensar. Vull lliberar la meva ànima (FreeYourSoul :P).\nLes teves reflexions em fan pensar positivament :), ànim tiu, ja ens veure’m.\n(per cert al msn ja no et connectes, oi?)\n29 febrer 2008 a les 9:26\nJo tampoc ho faig activament, vull dir, que ho saps quan passa jeje.\nFa temps que ni msns ni res, tot arribarà 🙂\nFins aviat i sort amb els exàmens !


Inauguració del retaule de les santes Càndida i Còrdula de la Catedral Basílica de Tortosa – Bisbat de Tortosa\nInauguració del retaule de les santes Càndida i Còrdula de la Catedral Basílica de Tortosa\nInici/Crònica Diocesana/Inauguració del retaule de les santes Càndida i Còrdula de la Catedral Basílica de Tortosa\nEl dia 13 de juliol de 2007, data en què el nostre Bisbe D. Enrique Benavent Vidal celebra l’onomàstica i el quart aniversari de la presa de possessió canònica com a Bisbe de Tortosa, el Capítol Catedralici, presidit pel seu Degà, Il·lm. Sr. José-Luis Arín, ha estat amfitrió de les personalitats que s’han reunit a la Santa Església Catedral de Santa Maria de l’Estrella per a l’acte d’inauguració del retaule de les santes Cándida i Còrdula.\nL’acte d’inauguració ha estat precedit de la presentació, en roda de premsa als mitjans de comunicació social de les Terres de l’Ebre, del retaule i del pr océs i treballs de restauració que n’han permès la recuperació per al culte i l’adequada instal·lació a la catedral, on ja havia estat fins al darrer quart del segle XIX.\nA les 7 de la tarda, amb una nodrida assistència de públic i la presència del Capítol Catedralici, d’autoritats territorials de la Generalitat, Diputació de Tarragona, comarcals i locals, el Sr. Degà del Capítol ha donat la benvinguda i, exposant que una de les funcions no menys importants dels canonges és la conservació, protecció, restauració i augment del patrimoni catedralici, ha agraït a la Diputació de Tarragona en la persona del seu president tot l’esforç econòmic i dedicació personal dels tècnics en restauració per poder gaudir a la catedral, en lloc principal, del retaule recuperat de les santes copatrones de la ciutat de Tortosa.\nEl President de la Diputació de Tarragona, Sr. Josep Poblet, la sensibilitat cultural del qual és ben coneguda i demostrada, especialment en el camp de la Història i de les Belles Arts, ha manifestat, amb la convicció que li és pròpia, la gran satisfacció que és per a ell i la institució que representa veure brillar en la seva bellesa prístina un retaule que ningú no coneixia ni havia vist instal·lat a la catedral. Un retaule principal perquè és el més antic dels set retaules barrocs de la seu, datat el 1681 segons la decoració pictòrica, el 1671 segons l’obra escultòrica. El Sr. Poblet dóna per molt ben invertides les 30.000 hores de treball i la quantitat de gairebé 500.000 euros que ha costat la restauració i la instal·lació a la capella absidal de l’Esperit Sant. Ha agraït als restauradors i a l’Escola d’Art de la Diputació amb seu a Tortosa la feina molt ben feta.\nEl Bisbe de la diòcesi ha fet públics els tres sentiments que, com a prelat diocesà, tenint la càtedra episcopal a la seu, embarguen la seva ment i el seu cor davant una obra del patrimoni religiós recobrada, restaurada a la perfecció al cent per cent per la Diputació de Tarragona: alegria pel patrimoni restaurat i augmentat amb la incorporació d’un retaule bellament policromat que havia estat ja a la catedral; agraïment a tots els que han fet real la recuperació artística del retaule; i felicitació a tots els que han contribuït i treballat en el procés tècnic i artístic, a la institució provincial per la sensibilitat mostrada envers l’art i la generositat total aplicada en el retaule i regalada al Capítol.\nL’Alcalde de Tortosa, invitat a l’acte, considerant que el patrimoni artístic de la catedral és també indirectament un bé per a la ciutat, s’ha sumat a l’agraïment i a la joia del Bisbe i del Capítol, invitant els tortosins a conèixer millor la catedral i el patrimoni que conté, enriquit ara amb la nova presència del retaule de les santes copatrones dels tortosins.\nFinalment, ha estat inaugurat el retaule pel Sr. Bisbe, el President de la Diputació i el Sr. Degà del Capítol, després d’un breu parlament sobre la peça artística i el llarg i complex procés de la seva restauració a càrrec de la Dra. Carme Clemente, exdirectora de l’Escola d’Art i ara coodinadora de la secció de Conservació i Restauració de Béns Culturals. Josep Alanyà i Roig, canonge arxiver.\nRev. Josep Alanyà\nMitjans de Comunicació\t2017-07-19T13:13:00+00:00


Blocs de laMalla.cat: La lupa : La dignitat de la indignació, recuperada " />\n20/6/2011 - 07:13h - laMalla.cat\nLa revolta pacífica ha trobat -finalment- el seu camí. Les raons per a la indignació es mantenien intactes, les formes d'expressió del moviment havien quedat en entredit dimecres a les portes del Parlament de Catalunya. Aquest diumenge les coses han estat molt diferents. La protesta ha pres pacíficament els carrers i una gran mobilització de ciutadans ha tornat a posar el focus en el que realment importa: la necessitat de superar els dèficits democràtics de l'actual sistema, el rebuig envers unes pràctiques i unes actituds massa freqüents en la política i el clam perquè aquesta crisi no la paguin, sobretot, les seves víctimes que són la majoria de ciutadans.\nEl que ha passat aquest diumenge 19 de juny als carrers de Barcelona, de Madrid, de pràcticament totes les capitals espanyoles i amb ressò també de centenars de manifestants a París i a Brussel·les, és una bona notícia. No ho era gens la sensació que havia quedat a mitjans de la setmana passada, la de veure com podia arribar a perdre la raó un moviment que moltes i bones raons per a la protesta, a ulls de bona part de la ciutadania. Les raons per a la rebel·lió pacífica contra les injustícies i imperfeccions del sistema s'han rearmat -i de quina manera!- amb les manifestacions d'aquest diumenge.\nLes imatges de càrregues policials o els relats sobre incidents, agressions i coaccions de dies enrere han donat pas a proves gràfiques i eloqüents sobre les dimensions socials de la indignació. Les polèmiques sobre els fets del Parlament han deixat ja els espais d'opinió i anàlisi dels diaris per donar pas a articles i aportacions sobre la veritabla qüestió de fons: o s'actua seriosament per recuperar la sintonia entre el sistema polític i la ciutadania o acabarem quedant tots plegats abocats a una democràcia deficient que està condemnada a índex de participació molt baixos i que serà vulnerable davant la possible eclosió de personatges populistes o de falsos polítics-miracle.\nLa pressió pacífica del carrer ha de servir ara par entrar en matèria. ¿S'han de votar en referèndum reformes estructurals que afectin els serveis socials, les relacions laborals o el sistema financer (ja sigui per rescatar-lo o per marcar unes noves regles del joc a bancs i caixes)? Sorgeixen idees com la d'establir per llei que els programes electorals dels partits siguin subjectes d'auditoria i que s'arribi a sancionar l'incompliment dels mateixos. Es parla -més intensament que mai- de llistes obertes o de reformes de la legislació electoral que corregeixin grans divergències entre representativitat i demografia, com passa especialment a Catalunya. Afloren propostes com que els responsables del poder judicial també hagin de rendir comptes davant la ciutadania mitjançant el sufragi universal.\nEl moviment 15-M entra en una nova etapa segons s'ha pogut escoltar en alguns dels megàfons que han sortit al carrer aquest cap de setmana. Les dimensions humanes de la indignació superen -en molt- el pes de les acampades. Hi ha hagut errors lamentables i contradiccions però la dignitat de la revolta contra allò que realment no funciona del nostre sistema que quedat restablerta gràcies a la demostració pacífica desenes de milers de ciutadans. Mala notícia per a qualsevol partit o qualsevol representant del poder polític, financer o mediàtic que pogués sentir temptacions de mirar cap a una altra banda, donar per liquidat el clam de canvis, o negar la dignitat a aquells que expressen indignació.\nMés enllà del nostre propi convenciment, tots tenim a prop algú que, des de fa setmanes, ens recorda insistentment que això no ha fet més que començar i que l'onada de reforma és imparable.


David Fincher | cinemarc\nPosted: 16 Desembre 2011 in POLICÍAC\nEtiquetes: David Fincher, intriga, religió, Thriller\nBrad Pitt, Morgan Freeman, Gwyneth Paltrow. Director: David Fincher. Realitzada el 1995 (EEUU)\nSinopsi: Una setmana abans de jubilar-se, el comissari William Somerset rep l’encàrrec d’investigar l’assassinat d’un home molt obès, al qual, prèviament, s’havia torturat de forma brutal. Hores abans, aquest veterà agent coneix a David Mills, un policia jove, ambiciós i impulsiu que havia sol·licitat la plaça que deixava vacant en Somerset. L’endemà de descobrir-se el cadàver de la persona amb sobrepès, els dos agents han d’intervenir en el cas del crim contra un advocat, que també havia patit diverses vexacions abans de morir. Al costat del cadàver del lletrat, l’assassí havia escrit ,amb la sang del mort, la paraula “avarícia”.En retornar al lloc del primer crim, Somerset descobreix ,escrit a la paret, el mot “gula”. Partint d’aquestes dades, els dos policies tenen clar que s’hauran d’enfrontar a un psicòpata despietat, que escull les seves víctimes posant-les en relació amb els set pecats capitals.\nComentari: Després de l’èxit d’“Arma letal” de Richard Donner (1987), centrada en les activitats d’una parella de policies d’aspecte i caràcter contraposats, i de “El silenci dels anyells” de Jonathan Demme (1991), sobre les sàdiques accions d’un psicòpata extremadament intel·ligent; el director David Fincher va combinar els eixos argumentals dels films esmentats a “Seven”, un dels thrillers més impactants i influents de la dècada dels noranta. Així, a l’igual que en les pel·lícules d’acció de Donner ,protagonitzades per Mel Gibson i Danny Glover, ens trobem a “Seven” amb una història centrada en la investigació conjunta que duen a terme dos agents de policia físicament ben diferents i de temperament oposat:d’una banda, un experimentat i desencisat comissari afroamericà solter, interpretat pel sempre excel·lent Morgan Freeman (“Sense perdó”, “Million dollar baby”), i d’una altra, un noi decidit i impetuós, casat amb una mestra, que s’incorpora amb moltes ganes al seu nou destí i que pensa que podrà resoldre amb èxit els casos més complicats. Però, agafant el model de “El silenci dels anyells”, la història de “Seven” destaca per la personalitat de l’assassí que han de perseguir els dos protagonistes: un psicòpata diabòlic i destructiu que, a l’igual que l’Hannibal Lecter del film de Demme, combina una crueltat extrema amb un elevat quocient intel·lectual i una àmplia cultura. Talment com si fos un àngel venjador, el criminal de “Seven” es proposa torturar i assassinar a diverses persones que han destacat pels seus pecats (un home que menja molt, un advocat que acumula molts diners, una prostituta dominada per la luxúria,…).Tot plegat, en el breu període d’una setmana, en el decurs de la qual els dos policies hauran de lluitar per tal que el psicòpata no pugui culminar el pla criminal que ha dissenyat.\nSituant l’acció en una anònima ciutat de la costa dels Estats Units on sempre hi plou, que ens recorda les metròpolis de films com “Blade Runner” o “Black Rain”, ambdós de Ridley Scott; “Seven” ens endinsa en una atmosfera tenebrosa i malsana, que culmina en un memorable clímax, situat en un espai rural i assolellat, que contrasta visualment amb el de la resta de la narració. Cal destacar la impressionant fotografia de Darius Khondji i l’encertada música de Howard Shore, que contribueixen fortament a la creació de l’ambient inquietant que domina al llarg del metratge. A banda de comptar amb un excel·lent guió d’Andrew Kevin Walker, la impecable direcció de David Fincher i d’un repartiment sensacional, encapçalat per l’esmentat Morgan Freeman i per Brad Pitt (que tornaria a treballar amb Fincher a “El club de la lucha” i “El curioso caso de Benjamin Button”), sense oblidar-nos de Kevin Spacey en el rol del psicòpata John Doe; “Seven” també es recorda pels extraordinaris títols de crèdit de Kyle Cooper, a l’alçada dels millors dissenys del mestre Saul Bass.\nPosted: 18 Abril 2011 in BIOGRÀFIC, POLICÍAC\nEtiquetes: crim, David Fincher\nMark Ruffalo, Jake Gyllenhal, Robert Downey Jr. Director: David Fincher. Realitzada el 2007. (EEUU)\nEns trobem davant d’un thriller d’assassí en sèrie ben dirigit per David Fincher ( “El curioso caso de Benjamin Button” -2008- , “La red social”-2010- ).La trama segueix la investigació de dos policies i dos periodistes que intenten descobrir la identitat d’un criminal que es coneix com “l’assassí del Zodíac” per mitjà d’una sèrie d’endevinalles.\nEls actors que interpreten als dos periodistes estan magnífics, sobretot Robert Downey Jr. ( “Iron Man” -2008- , “Sherlock Holmes” -2009- ) que té l’atreviment de portar a la gran pantalla les seves adicions amb l’alcohol i les drogues. La qual cosa influeix notablement en la seva interpretació del periodista intel·ligentment descol·locat, o millor dit ben col·locat .\nEl seu company en el diari on treballen junts ens presenta a un dibuixant divorciat que s’obsessiona amb la identitat de l’assassí, i està a punt de perdre tota la seva família per aquesta trama interminable.El paper és una oportunitat per destacar a Jake Gyllenhaal ( “Brokeback Mountain” -2005-, “Código Fuente” -2011- ) . A mi em va posar els pels de punta una escena que té aquest protagonista amb l’amo d’un cinema quan l’interroga i, que resumeix a la perfecció el clímax del suspens.\nNo espereu una pel·lícula de persecucions i acció trepidant , més aviat trobareu un treball de investigació més proper al documental i amb una durada considerable, però que manté l’interès gracies a una atmosfera inquietant molt bé acompanyada per la música i la fotografia.\nL’ambientació de San Francisco en els 70 i la interpretació del policia d’homicidis amb pajarita, Mark Ruffalo ( “Shutter Island” -2010- , “Los chicos están bien” -2010- ) , són dos atractius més per enganxar-te a un joc de pistes que gira sobre si mateix.\nEl realisme és notable perquè estem massa ben acostumats a que els bons sempre guanyen amb facilitat sigui com sigui i anem observant com la feina d’investigador és força desagradable i frustrant en algunes ocasions.\nTambé cal destacar l’interrogatori que fa la policia al principal sospitós i les referències constants a una pel·lícula clàssica de l’any 1932 “El malvado Zaroff” que es converteix en la inspiració i leitmotiv ( motiu conductor ) de l’assassí en el seu afany de matar per plaer.